qundao/data-zh-poetry huggingface dataset:
司馬溫公帝魏
作者：金朋說
朝代：宋

春秋大義經中史，司馬當年失董狐。
昭烈本爲炎漢後，何書僣國列於吳。
唐太宗
作者：金朋說
朝代：宋

唐世閨門少謹嚴，三綱濁亂有由然。
晉陽挾父私宮妾，巢剌王妃不可言。
唐宣宗餌藥
作者：金朋說
朝代：宋

長生妄誕誑愚言，覆轍前途不自悛。
若餌金丹人不死，北邙青塚盡神仙。
唐憲宗
作者：金朋說
朝代：宋

能詢天寶亂從生，林甫專權罷九齡。
刺史權纔除柳泌，金丹燥發命隨傾。
唐敬宗
作者：金朋說
朝代：宋

丹扆六箴真藥石，童君不餌夭天年。
宴游褻狎比羣小，滅燭筵邊血濺鮮。
唐文宗·其一
作者：金朋說
朝代：宋

耻爲凡主冀明良，擯出賢才事可傷。
若用劉蕡救時策，何須醇酒爛霞觴。
唐文宗·其二
作者：金朋說
朝代：宋

賢良策舉厭劉蕡，報獻徒悲自比倫。
直疏李邵言不用，寧從甘露禍金門。
唐穆宗
作者：金朋說
朝代：宋

燥發金丹柳泌誅，長生妙藥已成虛。
穆宗心眼何昏惑，不省張皋覆轍書。
唐閹宦
作者：金朋說
朝代：宋

握兵定策擅朝權，天子門生任劫遷。
教黨愚君爲得志，他年類滅是誰愆。
夏日山居
作者：金朋說
朝代：宋

時當夏日臨，酷暑避無地。
唯對碧巖山，清凉又安逸。
夏日幽居
作者：金朋說
朝代：宋

小隠樓臺綠樹中，藕塘花豔散香風。
綸巾羽扇薰風坐，逸興飄飄迥不同。
山茶花
作者：金朋說
朝代：宋

嚴寒瑞雪正飄飄，布滿乾坤似玉澆。
獨見牆頭傾赤艷，鮮紅幾朶破瓊瑶。
幽居吟
作者：金朋說
朝代：宋

種竹爲垣護草堂，面山臨水納幽芳。
從容泉石無牽絆，不似從前志廟廊。
建康懷古
作者：金朋說
朝代：宋

石頭城下炬燒寒，司馬東來骨肉殘。
可惜六朝花粉地，年年風雨草漫漫。
張忠靖
作者：金朋說
朝代：宋

盡職傾忠世所稀，舍生取義重倫彜。
昭昭名節標青史，萬古流芳天下奇。
悉怛謀降唐
作者：金朋說
朝代：宋

祖宗疆域陷西戎，得復來歸悉怛謀。
不受生降唯守信，死年褒贈復何憂。
戒五荒
作者：金朋說
朝代：宋

重色躭沉湎，娛音樂侈華。
禽荒迷不返，未有不亡家。
折檻吟
作者：金朋說
朝代：宋

折檻當年世丈夫，上方誰肯借昆吾。
雖然未克誅奸佞，萬古人臣可範模。
持敬齋吟
作者：金朋說
朝代：宋

恭己時存養，敬以充四端。
唯狂能克念，作聖抑何難。
新秋即事
作者：金朋說
朝代：宋

池塘高柳噪新蟬，庭館秋風初入弦。
撫罷瑶琴金井畔，不堪梧葉落翩翩。
春山吟
作者：金朋說
朝代：宋

岧嶢嫩綠間妖紅，碧樹瓊花瀲灧中。
一段天機猶織就，宜爲宅畔錦屏風。
春日吟
作者：金朋說
朝代：宋

柳塘花塢矮垣牆，簾捲東風砌草芳。
天理流行隨處見，盈虛伸縮可消詳。
晨雞吟
作者：金朋說
朝代：宋

司晨兼五德，曾伴宋宗窗。
日攘能防慎，終當免鑊湯。
木槿花
作者：金朋說
朝代：宋

夜合朝開秋露新，幽庭雅稱畫屏清。
果然蠲得人間忿，何必當年寵太真。
木樨吟
作者：金朋說
朝代：宋

月窟移來種異常，金英玉糝散天香。
年年八月中秋節，賞盡詩翁酒幾缸。
李密陳情表
作者：金朋說
朝代：宋

烏鳥私情雖孝懇，諛人藐主豈忠誠。
堂堂大漢天潢派，何必陳情以僞名。
李絳裴度
作者：金朋說
朝代：宋

輔主中興劃懋功，削平僣叛一循公。
自憐黨起群邪進，王業蕭條不克終。
李謫仙
作者：金朋說
朝代：宋

筆端文彩輝星斗，懷抱詩豪泣鬼神。
超邁英才貫絕世，明皇寵異貴無倫。
梅花吟
作者：金朋說
朝代：宋

傲雪含芳破五花，水村山郭傍詩家。
本爲金鼎調羹物，寥落山林老歲華。
楊貴妃
作者：金朋說
朝代：宋

傾國嬌容啟色荒，能移帝主墮三綱。
荔枝嚬笑雖甘美，馬踐嵬坡促命亡。
樂樵吟
作者：金朋說
朝代：宋

木美牛山斤斧息，爛柯林下度長年。
有時巖底問漁者，利害相論理豁然。
樂漁吟
作者：金朋說
朝代：宋

桃花澗底頻垂釣，蓼子灘頭穩繫舟。
取得魚來換美酒，清風明月興悠悠。
樂牧吟
作者：金朋說
朝代：宋

牛背日高方睡熟，橫吹短笛不成腔。
毛球打罷歸來晚，古木寒鴉又夕陽。
樂耕吟
作者：金朋說
朝代：宋

黄鸝語後麥初熟，鴻雁來時稻正香。
但獲新倉豐稔足，牀頭新釀酒盈缸。
歇後宰相
作者：金朋說
朝代：宋

歇後詩人何志誠，自量心迹甚詳明。
世多覬竇穿窬者，對爾寧無愧赧情。
止齋吟
作者：金朋說
朝代：宋

知止於至善，修身止用誠。
五倫止此定，明德日新民。
正心吟
作者：金朋說
朝代：宋

明誠道不離，知格無邪僞。
中正著吾心，毋爲私欲蔽。
武則天
作者：金朋說
朝代：宋

唐代司晨有牝雞，滅殘宗室殆無遺。
若非仁傑擎天力，李鼎將移屬武媚。
泰伯虞仲祠
作者：金朋說
朝代：宋

閲牆兄弟不相容，尺布猶憐尚可縫。
讓位介然如棄屣，盛哉至德厚無窮。
海棠吟
作者：金朋說
朝代：宋

豔質妖娜放早春，誰教帝主溺初心。
椒房一睡纔扶起，徹動漁陽鼙鼓聲。
游山吟
作者：金朋說
朝代：宋

躡屐山行日看花，春前桃李屬誰家。
千紅萬紫爭妍媚，不似青松耐歲華。
漂母堂
作者：金朋說
朝代：宋

惻隠殊無一念仁，誰能推食食王孫。
紛紛天下奇男子，不及淮陰一婦人。
漢黨錮
作者：金朋說
朝代：宋

坑士焚書已促秦，前途覆轍又因循。
范滂一命何須惜，可歎顛危漢室傾。
牡丹吟
作者：金朋說
朝代：宋

嬌姿豔質號花王，魏砌姚階羨紫黄。
更有一株何處種，天然標格出扶桑。
省齋吟
作者：金朋說
朝代：宋

修己師曾子，爲人謀必忠。
信誠交以道，傳習熟加工。
碧巖吟
作者：金朋說
朝代：宋

蒼蒼巖上樹，夜氣積而然。
念彼人之學，盈科爲有源。
秋山吟
作者：金朋說
朝代：宋

濃淡霜林入望中，天工施巧染秋容。
秋容猶勝春光好，翠葉燒丹綠樹紅。
秋日書懷
作者：金朋說
朝代：宋

夜合花開放曉晴，凉飆新爽小池亭。
幽人雅稱林泉興，弄月吟風樂更清。
種松吟
作者：金朋說
朝代：宋

人皆愛桃李，我愛種青松。
桃李易凋謝，青松却耐寒。
種柳吟
作者：金朋說
朝代：宋

種柳護吾廬，無妨隠者居。
綠酬一樽酒，青映五車書。
種桃吟
作者：金朋說
朝代：宋

分種玄都觀，移根出武陵。
河陽花滿縣，曾歷避狂秦。
種梅吟
作者：金朋說
朝代：宋

栽梅沿屋角，幽趣少人知。
雪後月明夜，孤芳吐幾枝。
種竹吟
作者：金朋說
朝代：宋

種竹清無俗，虛心耐歲寒。
凭窗風日爽，詩酒可盤桓。
種菊吟
作者：金朋說
朝代：宋

衆卉競春妍，芬芳無彼此。
霜寒摇落時，獨秀何如爾。
種豆吟
作者：金朋說
朝代：宋

南畝種豆苗，苗稀草猶勝。
農人費鋤耘，凶穢何不凈。
積學吟
作者：金朋說
朝代：宋

莠除苗自長，醅化醴方醇。
學至盎然後，眼前皆是春。
自欺吟
作者：金朋說
朝代：宋

揠苗昧所養，乞祭驕其妻。
詭遇得禽者，寧無慙嬖奚。
芍藥吟
作者：金朋說
朝代：宋

畫闌倚玉對偎紅，娜嬝翻階放艷穠。
自笑主人無個事，年年携酒祝東風。
芸禾吟
作者：金朋說
朝代：宋

芸禾雨苦連，草穢何能蠲。
借問司農者，俱云不得天。
苻堅伐晉
作者：金朋說
朝代：宋

南國山河不易圖，投鞭欲使斷江流。
驕兵百萬填淝水，狼狽歸來國已休。
茉莉吟
作者：金朋說
朝代：宋

一種秋容淡素粧，西風吹破幾枝芳。
瓊葩玉蕊金飆夜，疑是梅花入夢香。
荀彧飲藥
作者：金朋說
朝代：宋

管仲尊周昔相桓，當年文若附曹瞞。
匡朝寧國言雖正，始比高光孰發端。
菊花吟
作者：金朋說
朝代：宋

金葩玉蘂破寒霜，北徑東籬艷吐芳。
自惜彊腰翁去後，幾人能共對重陽。
葵花吟
作者：金朋說
朝代：宋

絳萼纍纍承曉露，含英藴質並朱雲。
廟廊忠梗誰堪比，能展丹心向日傾。
蓮花吟
作者：金朋說
朝代：宋

夐出漣漪不染泥，濃粧淡抹總相宜。
六郎莫恃人憐惜，君子名稱更絕奇。
薔薇吟
作者：金朋說
朝代：宋

塗朱抹粉吐芳馨，倚架依闌承露新。
膩白妖紅誰不惜，樽前莫負插花吟。
裴垍
作者：金朋說
朝代：宋

竭誠佐理奬言司，先正君心帝者師。
舉薦不爲盲宰相，盡供乃職日孜孜。
詠朱默齋山茶花
作者：金朋說
朝代：宋

誰掇孤根牆角栽，天然穠艷襯瑶臺。
歲寒松柏如相問，一點丹紅雪裏開。
誠意吟
作者：金朋說
朝代：宋

正心謹獨時，篤實惟精一。
克念寸不欺，充然四端立。
諸葛武侯
作者：金朋說
朝代：宋

南陽高卧隠人龍，出處躬耕莘野同。
討賊祁山聲大義，至今史冊播丹忠。
讀書吟
作者：金朋說
朝代：宋

讀書本衛道，何以道欺人。
古害稱楊墨，而今害益深。
賞李吟
作者：金朋說
朝代：宋

雅綴瓊林伴召棠，梨花綜錯影琳瑯。
慙無廊廟調羹味，莫惜區區棄路旁。
賞松吟
作者：金朋說
朝代：宋

巖谷雖蕪松尚存，溪門僮僕伺朝昏。
林泉清興真飄逸，月滿軒窗酒滿罇。
賞柳吟
作者：金朋說
朝代：宋

舞翠垂絲夾小橋，春風庭院鳥聲嬌。
自從靖節蕭踈後，復許誰人不折腰。
賞桃吟
作者：金朋說
朝代：宋

瑶池結實幾千春，曾種河陽花滿城。
若問武陵先日事，相逢俱是避秦人。
賞竹吟
作者：金朋說
朝代：宋

放鶴空庭竹似賓，輕風晴日綠篩金。
幽人寧使食無肉，不可軒墀少此君。
賦歸吟
作者：金朋說
朝代：宋

松菊存陶徑，弦歌絕武城。
江東新發櫂，僮僕笑相迎。
赤壁鏖兵
作者：金朋說
朝代：宋

西北樓船烈焰中，周瑜于此破曹公。
孫郎不是劉豚犬，百萬兵消一陣風。
閑居吟
作者：金朋說
朝代：宋

斗室安居廣，爐香樂性閑。
不欺幽獨境，無愧兩儀間。
閔子騫
作者：金朋說
朝代：宋

名稱大孝世之難，襖絮蘆花豈耐寒。
寧使一身甘凍死，肯教三子受衣單。
雪山
作者：金朋說
朝代：宋

聳翠摩蒼列畫圖，彤雲作雪滿天鋪。
青山莫謂長無老，一夜飛瓊盡白顱。
韓昌黎
作者：金朋說
朝代：宋

世降文衰失正儒，韓公衛道辟楊朱。
誠通衡岳開雲陣，義信遐荒化鱷魚。
題吳表兄雪鶴山茶圖
作者：金朋說
朝代：宋

飄然六出舞長空，四顧樓臺玉砌中。
却被兩般來點破，鶴呈丹頂樹頭紅。
齊家吟
作者：金朋說
朝代：宋

齊家先正己，標準自吾身。
動息從心裏，規模衛武箴。
七夕吟
作者：金朋说
朝代：宋

银河东达鹊桥西，织女牛郎会晤时。才得欢娱又离别，相逢拟待隔年期。
七夕吟
作者：金朋说
朝代：宋

银河东达鹊桥西，织女牛郎会晤时。
纔得欢娱又离别，相逢拟待隔年期。
中秋夜偕朱表侄题月
作者：金朋说
朝代：宋

晴空光溢玉盘鲜，银汉斓斑斗柄旋。此夕共为攀桂问，姮娥著付与谁先。
中秋夜偕朱表侄题月
作者：金朋说
朝代：宋

晴空光溢玉盘鲜，银汉斓斒斗柄旋。
此夕共为攀桂问，姮娥着付与谁先。
乐樵吟
作者：金朋说
朝代：宋
体裁：七言绝句

木美牛山斤斧息，烂柯林下度长年。有时岩底问渔者，利害相论理豁然。
乐渔吟
作者：金朋说
朝代：宋

桃花涧底频垂钓，蓼子滩头稳系舟。取得鱼来换美酒，清风明月兴悠悠。
乐渔吟
作者：金朋说
朝代：宋

桃花涧底频垂钓，蓼子滩头稳繫舟。
取得鱼来换美酒，清风明月兴悠悠。
乐牧吟
作者：金朋说
朝代：宋
体裁：七言绝句

牛背日高方睡熟，横吹短笛不成腔。毛球打罢归来晚，古木寒鸦又夕阳。
乐耕吟
作者：金朋说
朝代：宋
体裁：七言绝句

黄鹂语后麦初熟，鸿雁来时稻正香。但获新仓丰稔足，床头新酿酒盈缸。
五季梁主
作者：金朋说
朝代：宋

弑君杀父乱纲常，弟戮其兄促灭亡。上下交征仁义绝，背违天理应难昌。
五季梁主
作者：金朋说
朝代：宋

弒君杀父乱纲常，弟戮其兄促灭亡。
上下交征仁义绝，背违天理应难昌。
五季相冯道
作者：金朋说
朝代：宋
体裁：七言绝句

历代成规知谨守，五朝八姓诰封新。改辞易面何无耻，视古夷齐不愧心。
五季石晋
作者：金朋说
朝代：宋

父礼契丹输左衽，尊夷割地表称臣。降戎借势冠裳倒，万古春秋一罪人。石晋尊夷取帝华，如何两世覆邦家。杀胡林下天还报，剖腹盐心归帝羓。
五季石晋·其一
作者：金朋说
朝代：宋

父礼契丹输左衽，尊夷割地表称臣。降戎借势冠裳倒，万古春秋一罪人。
五季石晋·其一
作者：金朋说
朝代：宋

父礼契丹输左袵，尊夷割地表称臣。
降戎借势冠裳倒，万古春秋一罪人。
五季石晋·其二
作者：金朋说
朝代：宋
体裁：七言绝句

石晋尊夷取帝华，如何两世覆邦家。杀胡林下天还报，剖腹盐心归帝羓。
修身吟
作者：金朋说
朝代：宋
体裁：五言绝句

克己工夫熟，磋磨日日新。形端仪表正，汤圣自盘铭。
冬日幽居
作者：金朋说
朝代：宋
体裁：七言绝句

炉煨榾柮雪煎茶，松竹环居耐岁华。窗外玉梅疏弄影，助人诗兴两三花。
冬日忆友
作者：金朋说
朝代：宋

寥落园林度小春，枝头橙橘摘黄金。蟹螯樽俎新礼美，剪烛连宵忆故人。
冬日忆友
作者：金朋说
朝代：宋

寥落园林度小春，枝头橙橘摘黄金。
蟹螯樽俎新豊美，剪烛连宵忆故人。
冬雪吟
作者：金朋说
朝代：宋
体裁：五言绝句

彤云垂四野，六出舞漫天。却笑广文郑，严寒无坐毡。
司马昭弑魏主
作者：金朋说
朝代：宋

曹操师模司马昭，镕成成弑济君刀。恢恢天网原无漏，报施何曾差一毫。
司马昭弒魏主
作者：金朋说
朝代：宋

曹操师模司马昭，镕成成弒济君刀。
恢恢天网原无漏，报施何曾差一毫。
司马温公帝魏
作者：金朋说
朝代：宋
体裁：七言绝句

春秋大义经中史，司马当年失董狐。昭烈本为炎汉后，何书僣国列于吴。
咏朱默斋山茶花
作者：金朋说
朝代：宋

谁掇孤根墙角栽，天然秾艳衬瑶台。岁寒松柏如相问，一点丹红雪里开。
咏朱默斋山茶花
作者：金朋说
朝代：宋

谁掇孤根墙角栽，天然秾艷衬瑶台。
岁寒松柏如相问，一点丹红雪裏开。
唐太宗
作者：金朋说
朝代：宋
体裁：七言绝句

唐世闺门少谨严，三纲浊乱有由然。晋阳挟父私宫妾，巢剌王妃不可言。
唐宣宗饵药
作者：金朋说
朝代：宋
体裁：七言绝句

长生妄诞诳愚言，覆辙前途不自悛。若饵金丹人不死，北邙青冢尽神仙。
唐宪宗
作者：金朋说
朝代：宋

能询天宝乱从生，林甫专权罢九龄。刺史权才除柳泌，金丹燥发命随倾。
唐宪宗
作者：金朋说
朝代：宋

能询天宝乱从生，林甫专权罢九龄。
刺史权纔除柳泌，金丹燥发命随倾。
唐敬宗
作者：金朋说
朝代：宋

丹扆六箴真药石，童君不饵夭天年。
宴游亵狎比羣小，灭烛筵边血溅鲜。
唐敬宗
作者：金朋说
朝代：宋

丹扆六箴真药石，童君不饵夭天年。宴游亵狎比群小，灭烛筵边血溅鲜。
唐文宗
作者：金朋说
朝代：宋

耻为凡主冀明良，摈出贤才事可伤。若用刘蕡救时策，何须醇酒烂霞觞。贤良策举厌刘蕡，报献徒悲自比伦。直疏李邵言不用，宁从甘露祸金门。
唐文宗·其一
作者：金朋说
朝代：宋
体裁：古风

耻为凡主冀明良，摈出贤才事可伤。若用刘蕡救时策，何须醇酒烂霞觞。
唐文宗·其二
作者：金朋说
朝代：宋
体裁：古风

贤良策举厌刘蕡，报献徒悲自比伦。直疏李邵言不用，宁从甘露祸金门。
唐穆宗
作者：金朋说
朝代：宋
体裁：七言绝句

燥发金丹柳泌诛，长生妙药已成虚。穆宗心眼何昏惑，不省张皋覆辙书。
唐阉宦
作者：金朋说
朝代：宋
体裁：七言绝句

握兵定策擅朝权，天子门生任劫迁。教党愚君为得志，他年类灭是谁愆。
夏日山居
作者：金朋说
朝代：宋
体裁：五言绝句

时当夏日临，酷暑避无地。唯对碧岩山，清凉又安逸。
夏日幽居
作者：金朋说
朝代：宋

小隐楼台绿树中，藕塘花艳散香风。纶巾羽扇薰风坐，逸兴飘飘迥不同。
夏日幽居
作者：金朋说
朝代：宋

小隠楼台绿树中，藕塘花艳散香风。
纶巾羽扇熏风坐，逸兴飘飘迥不同。
山茶花
作者：金朋说
朝代：宋

严寒瑞雪正飘飘，布满乾坤似玉浇。独见墙头倾赤艳，鲜红几朵破琼瑶。
山茶花
作者：金朋说
朝代：宋

严寒瑞雪正飘飘，布满干坤似玉浇。
独见墙头倾赤艷，鲜红几朶破琼瑶。
幽居吟
作者：金朋说
朝代：宋
体裁：七言绝句

种竹为垣护草堂，面山临水纳幽芳。从容泉石无牵绊，不似从前志庙廊。
建康怀古
作者：金朋说
朝代：宋
体裁：七言绝句

石头城下炬烧寒，司马东来骨肉残。可惜六朝花粉地，年年风雨草漫漫。
张忠靖
作者：金朋说
朝代：宋

尽职倾忠世所稀，舍生取义重伦彜。
昭昭名节标青史，万古流芳天下奇。
张忠靖
作者：金朋说
朝代：宋

尽职倾忠世所稀，舍生取义重伦彝。昭昭名节标青史，万古流芳天下奇。
悉怛谋降唐
作者：金朋说
朝代：宋

祖宗疆域陷西戎，得复来归悉怛谋。不受生降唯守信，死年褒赠复何忧。
悉怛谋降唐
作者：金朋说
朝代：宋

祖宗疆域陷西戎，得復来归悉怛谋。
不受生降唯守信，死年褒赠復何忧。
戒五荒
作者：金朋说
朝代：宋

重色耽沉湎，娱音乐侈华。禽荒迷不返，未有不亡家。
戒五荒
作者：金朋说
朝代：宋

重色躭沉湎，娱音乐侈华。
禽荒迷不返，未有不亡家。
折槛吟
作者：金朋说
朝代：宋
体裁：七言绝句

折槛当年世丈夫，上方谁肯借昆吾。虽然未克诛奸佞，万古人臣可范模。
持敬斋吟
作者：金朋说
朝代：宋
体裁：五言绝句

恭己时存养，敬以充四端。唯狂能克念，作圣抑何难。
新秋即事
作者：金朋说
朝代：宋
体裁：七言绝句

池塘高柳噪新蝉，庭馆秋风初入弦。抚罢瑶琴金井畔，不堪梧叶落翩翩。
春山吟
作者：金朋说
朝代：宋
体裁：七言绝句

岧峣嫩绿间妖红，碧树琼花潋滟中。一段天机犹织就，宜为宅畔锦屏风。
春日吟
作者：金朋说
朝代：宋
体裁：七言绝句

柳塘花坞矮垣墙，帘捲东风砌草芳。天理流行随处见，盈虚伸缩可消详。
晨鸡吟
作者：金朋说
朝代：宋
体裁：五言绝句

司晨兼五德，曾伴宋宗窗。日攘能防慎，终当免镬汤。
木槿花
作者：金朋说
朝代：宋
体裁：七言绝句

夜合朝开秋露新，幽庭雅称画屏清。果然蠲得人间忿，何必当年宠太真。
木樨吟
作者：金朋说
朝代：宋
体裁：七言绝句

月窟移来种异常，金英玉糁散天香。年年八月中秋节，赏尽诗翁酒几缸。
李密陈情表
作者：金朋说
朝代：宋

乌鸟私情虽孝恳，谀人藐主岂忠诚。堂堂大汉天潢派，何必陈情以伪名。
李密陈情表
作者：金朋说
朝代：宋

乌鸟私情虽孝恳，谀人藐主岂忠诚。
堂堂大汉天潢派，何必陈情以僞名。
李绛裴度
作者：金朋说
朝代：宋
体裁：七言绝句

辅主中兴划懋功，削平僣叛一循公。自怜党起群邪进，王业萧条不克终。
李谪仙
作者：金朋说
朝代：宋
体裁：七言绝句

笔端文彩辉星斗，怀抱诗豪泣鬼神。超迈英才贯绝世，明皇宠异贵无伦。
杨贵妃
作者：金朋说
朝代：宋
体裁：七言绝句

倾国娇容启色荒，能移帝主堕三纲。荔枝嚬笑虽甘美，马践嵬坡促命亡。
梅花吟
作者：金朋说
朝代：宋
体裁：七言绝句

傲雪含芳破五花，水村山郭傍诗家。本为金鼎调羹物，寥落山林老岁华。
歇后宰相
作者：金朋说
朝代：宋
体裁：七言绝句

歇后诗人何志诚，自量心迹甚详明。世多觊窦穿窬者，对尔宁无愧赧情。
止斋吟
作者：金朋说
朝代：宋
体裁：五言绝句

知止于至善，修身止用诚。五伦止此定，明德日新民。
正心吟
作者：金朋说
朝代：宋

明诚道不离，知格无邪伪。中正著吾心，毋为私欲蔽。
正心吟
作者：金朋说
朝代：宋

明诚道不离，知格无邪僞。
中正着吾心，毋为私欲蔽。
武则天
作者：金朋说
朝代：宋
体裁：七言绝句

唐代司晨有牝鸡，灭残宗室殆无遗。若非仁杰擎天力，李鼎将移属武媚。
汉党锢
作者：金朋说
朝代：宋
体裁：七言绝句

坑士焚书已促秦，前途覆辙又因循。范滂一命何须惜，可叹颠危汉室倾。
泰伯虞仲祠
作者：金朋说
朝代：宋
体裁：七言绝句

阅墙兄弟不相容，尺布犹怜尚可缝。让位介然如弃屣，盛哉至德厚无穷。
海棠吟
作者：金朋说
朝代：宋

艳质妖娜放早春，谁教帝主溺初心。椒房一睡才扶起，彻动渔阳鼙鼓声。
海棠吟
作者：金朋说
朝代：宋

艳质妖娜放早春，谁教帝主溺初心。
椒房一睡纔扶起，彻动渔阳鼙鼓声。
游山吟
作者：金朋说
朝代：宋
体裁：七言绝句

蹑屐山行日看花，春前桃李属谁家。千红万紫争妍媚，不似青松耐岁华。
漂母堂
作者：金朋说
朝代：宋

恻隐殊无一念仁，谁能推食食王孙。纷纷天下奇男子，不及淮阴一妇人。
漂母堂
作者：金朋说
朝代：宋

恻隠殊无一念仁，谁能推食食王孙。
纷纷天下奇男子，不及淮阴一妇人。
牡丹吟
作者：金朋说
朝代：宋
体裁：七言绝句

娇姿艳质号花王，魏砌姚阶羡紫黄。更有一株何处种，天然标格出扶桑。
省斋吟
作者：金朋说
朝代：宋
体裁：五言绝句

修己师曾子，为人谋必忠。信诚交以道，传习熟加工。
碧岩吟
作者：金朋说
朝代：宋
体裁：五言绝句

苍苍岩上树，夜气积而然。念彼人之学，盈科为有源。
秋山吟
作者：金朋说
朝代：宋
体裁：七言绝句

浓淡霜林入望中，天工施巧染秋容。秋容犹胜春光好，翠叶烧丹绿树红。
秋日书怀
作者：金朋说
朝代：宋
体裁：七言绝句

夜合花开放晓晴，凉飙新爽小池亭。幽人雅称林泉兴，弄月吟风乐更清。
种松吟
作者：金朋说
朝代：宋
体裁：诗

人皆爱桃李，我爱种青松。桃李易凋谢，青松却耐寒。
种柳吟
作者：金朋说
朝代：宋

种柳护吾庐，无妨隐者居。绿酬一樽酒，青映五车书。
种柳吟
作者：金朋说
朝代：宋

种柳护吾庐，无妨隠者居。
绿酬一樽酒，青映五车书。
种桃吟
作者：金朋说
朝代：宋
体裁：五言绝句

分种玄都观，移根出武陵。河阳花满县，曾历避狂秦。
种梅吟
作者：金朋说
朝代：宋
体裁：五言绝句

栽梅沿屋角，幽趣少人知。雪后月明夜，孤芳吐几枝。
种竹吟
作者：金朋说
朝代：宋
体裁：五言绝句

种竹清无俗，虚心耐岁寒。凭窗风日爽，诗酒可盘桓。
种菊吟
作者：金朋说
朝代：宋
体裁：五言绝句

众卉竞春妍，芬芳无彼此。霜寒摇落时，独秀何如尔。
种豆吟
作者：金朋说
朝代：宋

南亩种豆苗，苗稀草犹胜。农人费锄耘，凶秽何不净。
种豆吟
作者：金朋说
朝代：宋

南亩种豆苗，苗稀草犹胜。
农人费锄耘，凶秽何不凈。
积学吟
作者：金朋说
朝代：宋
体裁：五言绝句

莠除苗自长，醅化醴方醇。学至盎然后，眼前皆是春。
自欺吟
作者：金朋说
朝代：宋
体裁：五言绝句

揠苗昧所养，乞祭骄其妻。诡遇得禽者，宁无惭嬖奚。
芍药吟
作者：金朋说
朝代：宋

画阑倚玉对偎红，娜嬝翻阶放艷秾。
自笑主人无个事，年年携酒祝东风。
芍药吟
作者：金朋说
朝代：宋

画阑倚玉对偎红，娜袅翻阶放艳秾。自笑主人无个事，年年携酒祝东风。
芸禾吟
作者：金朋说
朝代：宋
体裁：五言绝句

芸禾雨苦连，草秽何能蠲。借问司农者，俱云不得天。
苻坚伐晋
作者：金朋说
朝代：宋
体裁：七言绝句

南国山河不易图，投鞭欲使断江流。骄兵百万填淝水，狼狈归来国已休。
茉莉吟
作者：金朋说
朝代：宋

一种秋容淡素妆，西风吹破几枝芳。琼葩玉蕊金飙夜，疑是梅花入梦香。
茉莉吟
作者：金朋说
朝代：宋

一种秋容淡素粧，西风吹破几枝芳。
琼葩玉蕊金飙夜，疑是梅花入梦香。
荀彧饮药
作者：金朋说
朝代：宋
体裁：七言绝句

管仲尊周昔相桓，当年文若附曹瞒。匡朝宁国言虽正，始比高光孰发端。
莲花吟
作者：金朋说
朝代：宋

夐出涟漪不染泥，浓妆淡抹总相宜。六郎莫恃人怜惜，君子名称更绝奇。
莲花吟
作者：金朋说
朝代：宋

夐出涟漪不染泥，浓粧淡抹总相宜。
六郎莫恃人怜惜，君子名称更绝奇。
菊花吟
作者：金朋说
朝代：宋

金葩玉蕊破寒霜，北径东篱艳吐芳。自惜彊腰翁去后，几人能共对重阳。
菊花吟
作者：金朋说
朝代：宋

金葩玉蘂破寒霜，北径东篱艷吐芳。
自惜彊腰翁去后，几人能共对重阳。
葵花吟
作者：金朋说
朝代：宋

绛萼累累承晓露，含英蕴质并朱云。庙廊忠梗谁堪比，能展丹心向日倾。
葵花吟
作者：金朋说
朝代：宋

绛萼纍纍承晓露，含英藴质并朱云。
庙廊忠梗谁堪比，能展丹心向日倾。
蔷薇吟
作者：金朋说
朝代：宋
体裁：七言绝句

涂朱抹粉吐芳馨，倚架依阑承露新。腻白妖红谁不惜，樽前莫负插花吟。
裴垍
作者：金朋说
朝代：宋

竭诚佐理奖言司，先正君心帝者师。举荐不为盲宰相，尽供乃职日孜孜。
裴垍
作者：金朋说
朝代：宋

竭诚佐理奬言司，先正君心帝者师。
举荐不为盲宰相，尽供乃职日孜孜。
诚意吟
作者：金朋说
朝代：宋
体裁：五言绝句

正心谨独时，笃实惟精一。克念寸不欺，充然四端立。
诸葛武侯
作者：金朋说
朝代：宋

南阳高卧隐人龙，出处躬耕莘野同。讨贼祁山声大义，至今史册播丹忠。
诸葛武侯
作者：金朋说
朝代：宋

南阳高卧隠人龙，出处躬耕莘野同。
讨贼祁山声大义，至今史册播丹忠。
读书吟
作者：金朋说
朝代：宋
体裁：五言绝句

读书本卫道，何以道欺人。古害称杨墨，而今害益深。
赋归吟
作者：金朋说
朝代：宋
体裁：五言绝句

松菊存陶径，弦歌绝武城。江东新发棹，僮仆笑相迎。
赏李吟
作者：金朋说
朝代：宋
体裁：七言绝句

雅缀琼林伴召棠，梨花综错影琳琅。惭无廊庙调羹味，莫惜区区弃路旁。
赏松吟
作者：金朋说
朝代：宋

岩谷虽芜松尚存，溪门僮仆伺朝昏。林泉清兴真飘逸，月满轩窗酒满樽。
赏松吟
作者：金朋说
朝代：宋

岩谷虽芜松尚存，溪门僮仆伺朝昏。
林泉清兴真飘逸，月满轩窗酒满罇。
赏柳吟
作者：金朋说
朝代：宋

舞翠垂丝夹小桥，春风庭院鸟声娇。自从靖节萧疏后，复许谁人不折腰。
赏柳吟
作者：金朋说
朝代：宋

舞翠垂丝夹小桥，春风庭院鸟声娇。
自从靖节萧踈后，復许谁人不折腰。
赏桃吟
作者：金朋说
朝代：宋
体裁：七言绝句

瑶池结实几千春，曾种河阳花满城。若问武陵先日事，相逢俱是避秦人。
赏竹吟
作者：金朋说
朝代：宋
体裁：七言绝句

放鹤空庭竹似宾，轻风晴日绿筛金。幽人宁使食无肉，不可轩墀少此君。
赤壁鏖兵
作者：金朋说
朝代：宋
体裁：七言绝句

西北楼船烈焰中，周瑜于此破曹公。孙郎不是刘豚犬，百万兵消一阵风。
闲居吟
作者：金朋说
朝代：宋
体裁：五言绝句

斗室安居广，炉香乐性闲。不欺幽独境，无愧两仪间。
闵子骞
作者：金朋说
朝代：宋
体裁：七言绝句

名称大孝世之难，袄絮芦花岂耐寒。宁使一身甘冻死，肯教三子受衣单。
雪山
作者：金朋说
朝代：宋
体裁：七言绝句

耸翠摩苍列画图，彤云作雪满天铺。青山莫谓长无老，一夜飞琼尽白颅。
韩昌黎
作者：金朋说
朝代：宋
体裁：七言绝句

世降文衰失正儒，韩公卫道辟杨朱。诚通衡岳开云阵，义信遐荒化鳄鱼。
题吴表兄雪鹤山茶图
作者：金朋说
朝代：宋
体裁：七言绝句

飘然六出舞长空，四顾楼台玉砌中。却被两般来点破，鹤呈丹顶树头红。
齐家吟
作者：金朋说
朝代：宋

齐家先正己，标准自吾身。
动息从心裏，规模卫武箴。
齐家吟
作者：金朋说
朝代：宋

齐家先正己，标准自吾身。动息从心里，规模卫武箴。
句
作者：金梁之
朝代：宋

寄語月溪朱逸士，他年同賞水仙花。
句
作者：金梁之
朝代：宋

寄语月沦朱逸士，他年同赏水仙花。
句
作者：金梁之
朝代：宋

寄语月溪朱逸士，他年同赏水仙花。
答郡守赵师夔
作者：金梁之
朝代：宋

王侯门户懒开颜，斗酒千钱一笑间。无雪可欺青桧老，有天难管白云闲。丹霄作客曾骑鹤，紫府为家不买山。京口相逢又相别，只琴孤剑几时还。
答郡守赵师夔
作者：金梁之
朝代：宋

王侯门户懒开颜，斗酒千钱一笑间。
无雪可欺青桧老，有天难管白云闲。
丹霄作客曾骑鹤，紫府为家不买山。
京口相逢又相别，隻琴孤剑几时还。
答郡守趙師夔
作者：金梁之
朝代：宋

王侯門戶懶開顔，斗酒千錢一笑間。
無雪可欺青檜老，有天難管白雲閑。
丹霄作客曾騎鶴，紫府爲家不買山。
京口相逢又相別，隻琴孤劍幾時還。
贈郡士張夢錫赴南宮試
作者：金梁之
朝代：宋

秧針刺水麥鋒齊，漠漠平沙白鷺飛。
盡道春光已歸去，清香猶有野薔薇。
赠郡士张梦锡赴南宫试
作者：金梁之
朝代：宋
体裁：七言绝句

秧针刺水麦锋齐，漠漠平沙白鹭飞。尽道春光已归去，清香犹有野蔷薇。
郡侯雪天开宴即席以填字韵索诗
作者：金梁之
朝代：宋

昨夜嫦娥弄玉纤，也应掐月作花钿。
为嫌梅影太清瘦，几乍飞来疏处填。
郡侯雪天开宴即席以填字韵索诗
作者：金梁之
朝代：宋

昨夜嫦娥弄玉纤，也应掐月作花钿。
为嫌梅影太清瘦，几片飞来疎处填。
郡侯雪天开宴即席以填字韵索诗
作者：金梁之
朝代：宋

昨夜嫦娥弄玉纤，也应掐月作花钿。为嫌梅影太清瘦，几片飞来疏处填。
郡侯雪天開宴即席以填字韻索詩
作者：金梁之
朝代：宋

昨夜嫦娥弄玉纖，也應掐月作花鈿。
爲嫌梅影太清瘦，幾片飛來疎處填。
句
作者：金汉臣
朝代：宋

故乡万里思亲远，客馆孤身度日长。
舟次严滩
作者：金涓
朝代：宋

八月桐江曲，青苹未着花。
乱云低压树，细水浅流沙。
到郭无多路，依山有几家。
故人成远别，相望各天涯。
舟次嚴灘
作者：金涓
朝代：宋

八月桐江曲，青蘋未著花。
亂雲低壓樹，細水淺流沙。
到郭無多路，依山有幾家。
故人成遠別，相望各天涯。
浪淘沙
作者：金淑柔
朝代：宋

雨溜和風鈴。滴滴丁丁。釀成一枕別離情。可惜當年陶學士，孤負郵亭。邊雁帶秋聲。音信難憑。花須偷數卜歸程。料得到家秋正晚，菊滿寒城。
浪淘沙（丰城道中）
作者：金淑柔
朝代：宋
体裁：词

雨溜和风铃。滴滴丁丁。酿成一枕别离情。可惜当年陶学士，孤负邮亭。边雁带秋声。音信难凭。花须偷数卜归程。料得到家秋正晚，菊满寒城。
句
作者：金漢臣
朝代：宋

故鄉萬里思親遠，客館孤身度日長。
題呂公巖
作者：金靖
朝代：宋

護田綠水轉山樊，滴翠羣峰列巨杉。
洞外僧藍侵斗漢，澗邊人跡隔仙凡。
深深雲谷春長在，寂寂松扉夜不緘。
此處得名爰自我，要須題作呂公巖。
不用湔廳向水邊，乘風宜坐此巖巔。
山陰樂事真何似，觴詠終能勝管絃。
题吕公岩
作者：金靖
朝代：宋

护田绿水转山樊，滴翠羣峰列巨杉。
洞外僧蓝侵斗汉，涧边人迹隔仙凡。
深深云谷春长在，寂寂松扉夜不缄。
此处得名爰自我，要须题作吕公岩。
不用湔厅向水边，乘风宜坐此岩巅。
山阴乐事真何似，觞咏终能胜管絃。
题吕公岩
作者：金靖
朝代：宋

护田绿水转山樊，滴翠群峰列巨杉。洞外僧蓝侵斗汉，涧边人迹隔仙凡。深深云谷春长在，寂寂松扉夜不缄。此处得名爰自我，要须题作吕公岩。不用湔厅向水边，乘风宜坐此岩巅。山阴乐事真何似，觞咏终能胜管弦。
題廣信道中
作者：金麗卿
朝代：宋

家住錢塘山水圖，梅邊柳外識林蘇。
平生慣占清凉國，豈料人間有暑途。
回朝
作者：鈄元珍
朝代：宋

宴罷瓊林酒一杯，忙忙驄馬出蓬萊。
黎民喜遇三春雨，猾吏愁逢二月雷。
带得一天新雨露，掃開宇內舊塵埃。
文昌閣上人千萬，爭看神明奪錦回。
歸隱
作者：鈄元珍
朝代：宋

碧樹深林夏景涼，薰風飄競日偏長。
閑時棋局娛賓樂，忙裏吟詩慰己惶。
臣節櫟才惟謹肅，聖明敷德化頑強。
退暇狂聲心猶耿，祈願烽煙息障疆。
辭朝
作者：鈄元珍
朝代：宋

大定山河四十秋，人心不似水長流。
受恩深處宜先退，得意濃時便好休。
莫待是非來入耳，從前恩愛反爲讎。
世間多少忠良將，服事君王不到頭。
菩萨蛮 其二 夏
作者：鉴堂
朝代：宋
体裁：词

竹枝高映荷池绿。绿池荷映高枝竹。流水碧浮鸥。鸥浮碧水流。酒樽陪旧友。友旧陪樽酒。吟客坐时斟。斟时坐客吟。
菩萨蛮 其四 冬
作者：鉴堂
朝代：宋
体裁：词

浦南回桨归庭户。户庭归桨回南浦。帘捲欲晴天。天晴欲捲帘。月光交映雪。雪映交光月。残漏怯宵寒。寒宵怯漏残。
菩萨蛮·落花丛外风惊鹊
作者：鉴堂
朝代：宋
体裁：词

落花丛外风惊鹊。鹊惊风外丛花落。乡梦困时长。长时困梦乡。暮天江口渡。渡口江天暮。林远度栖禽。禽栖度远林。
菩萨蛮（冬）
作者：鉴堂
朝代：宋
体裁：词

浦南回桨归庭户。户庭归桨回南浦。帘卷欲晴天。天晴欲卷帘。月光交映雪。雪映交光月。残漏怯宵寒。寒宵怯漏残。
菩萨蛮（夏）
作者：鉴堂
朝代：宋
体裁：词

竹枝高映荷池绿。绿池荷映高枝竹。流水碧浮鸥。鸥浮碧水流。酒尊陪旧友。友旧陪尊酒。吟客坐时斟。斟时坐客吟。
菩萨蛮（秋）
作者：鉴堂
朝代：宋
体裁：词

砌风鸣叶繁霜坠。坠霜繁叶鸣风砌。山外水潺潺。潺潺水外山。冷衾愁夜永。永夜愁衾冷。砧响更蛩吟。吟蛩更响砧。
送何水部蒙出牧袁州
作者：錢丕
朝代：宋

白首名郎有幾人，雙旌晝錦不如君。
楚江萍暖烘朝日，玉女衣輕挂曉雲。
極浦仙舟煙澹澹，高秘郡閣葉紛紛。
政成更與他州別，從古宜陽重藝文。
句
作者：錢世雄
朝代：宋

黄泥坂西春欲回，雪堂萬木連雲栽。
句
作者：錢仙芝
朝代：宋

乘秋張翰思歸國，垂老龜蒙畢著書。
題趙鷗波高士圖
作者：錢仲鼎
朝代：宋

在昔洛陽，雪深丈餘。
士也高卧，來令尹車。
今年吳淞，雪復何如。
積素一色，鷗鷺有無。
之子江臯，修亭是居。
有琴有書，有酒有魚。
賞靜獨眺，聊以自娛。
挹茲清風，凜凜起予。
此景此圖，再卷再舒。
題靜春堂集
作者：錢仲鼎
朝代：宋

閉門雪卧遠，詠史風情留。
詩有三百篇，令子手所裒。
汝翁秀儒林，殖學媲前修。
六經窮窔奧，萬象工雕鎪。
廣矣雅音正，悕矣騷情幽。
照耀明月珠，珍重珊瑚鉤。
一讀令人喜，再讀令人愁。
李杜骨已朽，江湖名同流。
憶昔託末契，東城得追游。
平時少契闊，暇日多唱酬。
櫟材自揣劣，藻思誰與儔。
老我歲冉冉，霜鬢風飈飈。
索居破茅屋，寒擁敝貂裘。
夜來清夢飛，故繞松江頭。
夢中不識路，修亭渺悠悠。
粲然見梅花，落月香影浮。
性情閲千古，感發交未休。
神交赴冥冥，知我雙白鷗。
句
作者：錢伯言
朝代：宋

華戎交氣俗，淮汴倒清渾。
建炎丞相成國呂忠穆公退老堂詩·其一
作者：錢伯言
朝代：宋

今代麒麟第一功，十年勳德與天通。
豈知樂聖銜杯地，長在重溟倒景中。
避寵不妨成遠別，養花無意在珍叢。
角巾私第何須問，自有公言滿舜聽。
建炎丞相成國呂忠穆公退老堂詩·其二
作者：錢伯言
朝代：宋

？令台獄？羣花，名圃初成將相家。
雲母久遮黄閤座，綺疏新照赤城霞。
調羹梅子生無數，遵渚鴻飛去有涯。
見說樽前富佳客，亦應思我醉時挝。
戲書送澹山入院·其一
作者：錢伯言
朝代：宋

雲本無心出岫，水豈有意趨東。
勢或使之然者，何妨巾拂談空。
戲書送澹山入院·其二
作者：錢伯言
朝代：宋

子好逢場作戲，我方置散投閑。
世味久如嚼蠟，合向茲山往還。
次韻奉和蒙著太尉澹山見示長句
作者：錢伯言
朝代：宋

澹巖宛在進江濱，多少篇章刻翠珉。
聞道鳳凰將九子，恰逢花木正中春。
杖遊豈爲知名久，歷覽懸知嘯侶頻。
林外鳥聲應報客，溪頭梅子已生人。
茅茨信我無三顧，物象因君遂一新。
試共攜筇采靈草，幽嵐何必與天鄰。
澹山巖二首·其一
作者：錢伯言
朝代：宋

老眼遍四方，茲焉真鮮儷。
室圜懸磬如，天側偃蓋似。
誰移巨蟒宅，孰受祖龍使。
祗同澹竹名，佳哉亦少味。
澹山巖二首·其二
作者：錢伯言
朝代：宋

造化其偶然，刳山住深谷。
迹壓瀟湘頭，迥披九疑足。
千齡隔仙凡，跬步變寒燠。
石田儻可種，願受自耕祿。
挽薛艮齋·其一
作者：錢佖
朝代：宋

蚤悟傳心學，精微造本原。
讀書殘萬卷，落筆動千言。
孤邑驗英略，流民感至恩。
顔亡雖可痛，自有不亡存。
挽薛艮齋·其二
作者：錢佖
朝代：宋

偉矣萬人傑，精神運五兵。
議屯謀甚婉，料敵智尤明。
謹厚唐劉氏，淵源漢賈生。
斯文嗟遽喪，哀挽淚縱橫。
呈盛逢時
作者：錢億年
朝代：宋

倦翮知還心已休，無窮世事懶回頭。
是非不屬閑人耳，月自當空水自流。
和唐子固見寄初冬晚步韻
作者：錢億年
朝代：宋

凄風滿寒谷，廣陌照落日。
繁霜排岸草，尪瘁怯寒慄。
塊坐閲殘編，十日九不出。
時爲孤憤吟，嗟嗟類蟋蟀。
歧路多阻艱，煙霞成痼疾。
保是千金軀，他慕無終畢。
遠覽塵垢外，無得初無失。
溺志膠擾間，跧跽信匪一。
阮生亦有言，何異褌中虱。
呼童洗破觥，一醉真可必。
耳熱即嗚嗚，鄙野誰訶詰。
浩歌莫予知，奚用聆清瑟。
次太守李侍郎和郡博士包丈芍藥韻二首·其一
作者：錢億年
朝代：宋

栽花未免惜花殘，忙裏應須護小欄。
何似長松與修竹，不妨耐久靜中看。
次太守李侍郎和郡博士包丈芍藥韻二首·其二
作者：錢億年
朝代：宋

豔草妖花理易殘，無勞太息撫雕欄。
終年費盡壅培力，能共樽前幾日看。
次遊玉虛洞韻
作者：錢億年
朝代：宋

茂松修竹晝陰陰，澗水幽流一徑深。
未必山中無外事，須知靜躁總因心。
避暑椒山呈潘師清
作者：錢億年
朝代：宋

凉風生層巒，炎日遮疊嶂。
我來茲地遊，心焉樂清曠。
爲吏即華顛，愧臨士民上。
老醜畏近人，筋骸非少壯。
知止遠卑辱，奚敢謂高尚。
齪齪方自持，良心未容放。
促柱有繁音，龐聒無清唱。
却暑御絺綌，自修終弭謗。
居閑無適莫，且免縈重恙。
俯仰心不慚，無言亦疏暢。
重陽
作者：錢億年
朝代：宋

商飈驚秀木，松桂不受秋。
萸菊有光輝，芬芳滿金甌。
古來賢達人，逢時聊解憂。
龍山孟參軍，帽落初不羞。
東籬陶徵士，得酒更何求。
若人不常有，至今稱風流。
節物自爾殊，生滅同一漚。
浮世夢幻身，適意是良謀。
山翁未嘗樂，而亦未嘗愁。
吾獨可奈何，任渠自悠悠。
平望贈蚊
作者：錢儼
朝代：宋

安得神仙術，試爲施康濟。
使此平望村，如吾江子匯。
游蒼玉洞
作者：錢元忠
朝代：宋

峭嶸亂石滿陵岡，顔色蒼潤如琳琅。
神惻鬼□□□慘，牛眠虎跳深伏藏。
太湖靈壁不足數，涪水□麥熟可方。
剝苔剔蘚驗古刻，諸賢□□騰光茫。
如此至寶豈易得，宜檄山靈護□□。
□□□□□□□，却恐六丁下取將。
登黄花亭遺址
作者：錢元鼎
朝代：宋

隔城舒晚嘯，信步得高臺。
亭去名猶在，霜遲菊未開。
浮雲西日下，明月大江來。
逸思飛難禁，昏鐘何處催。
和許仲塗郎中遊山
作者：錢公輔
朝代：宋

每同南郭先生到，今伴東牟太守來。
自顧拙疏聊自樂，白雲徑裏踏荒苔。
寄題翠麓寺呈伯强寺丞
作者：錢公輔
朝代：宋

曩時曾作家山遊，亭有翠麓排新幽。
疏軒密牖竹鏘戛，烈風勁雨松颼飀。
呀然出戶瞰山足，屹然數竿圍上頭。
掃除雲峰聳客步，煎煮錫水供茶甌。
我時既合衆賓飲，醉岸山幘心遲留。
山僧領我丐詩榜，詩未脫吻驚旋輈。
四方環走倏已晚，十載負約今方酬。
珍藍增葺想勝舊，我已白首縻藩州。
何當一賦歸去來，再款巖室空披搜。
吾宗道人正嘉遯，擺脫世上無窮憂。
欣逢主人賢且令，泉石笑傲都相求。
上人灑掃莫暫閑，行行逆我西來舟。
福州
作者：錢公輔
朝代：宋

七閩天東南，群山號未絕。
其中長樂郡，佳麗比吳越。
日出朝可攀，地溫冬不雪。
禹穴
作者：錢公輔
朝代：宋

一朵雲根壓衆嵐，古傳深坎自天鏨。
藏書未必先王事，好怪惟聞太史探。
洞府閒來何寂寞，龍髯垂處認䰐鬖。
近巖更剖知章字，謾識奇蹤意自甘。
若耶溪
作者：錢公輔
朝代：宋

若耶溪出若耶山，浪影溶溶入醉顔。
仙客曾因一箭贈，樵風長到五雲關。
數峰蘸碧輕清外，雙舸浮春上下閒。
料得當年乘興子，爲貪煙水宿前灣。
蓬萊行
作者：錢公輔
朝代：宋

蓬萊謫居香案吏，此語昔自微之始。
後人慷慨慕前芬，高閣雄名由此起。
一從圮廢知幾年，棟摧礎斷埋空山。
遺蹤餘址杳何處，惟有竹樹荒蕪閒。
過者徘徊遊者惜，舉頭不見溪山色。
寂寞無人欲問誰，神仙有景真虛擲。
一興一弊固有時，主人旌斾來何遲。
下車鋩刃得優逸，痛此舊事幾凌夷。
呼工萃材若河决，正值西成農隙月。
屹然大厦立層巔，百尺崇基鬼神拔。
虹蜺截空崖險平，一級一級煙雲生。
步武陵虛眉睫濕，四面四面屏障迎。
時携賓佐恣吟賞，笙歌輩類文章黨。
迴眸眩晃相顧笑，莫辨人間與天上。
觀風齷齪環翠低，左右羅列如嬰兒。
鑑湖浩渺稽嶺秀，上下延揖生光輝。
秋日淒清春日媚，冬宜飲雪夏宜醉。
四時風景各一全，須言不是尋常地。
乃知真境未易彰，神物寶護天緘藏。
人謀暗與鬼工合，一日剖露如騰驤。
越王臺榭荒凉後，唐相英靈磨滅久。
千巖萬壑幽隠處，而今盡入人襟袖。
憑欄黯黯半斜陽，燒煙漁火凝寒光。
此時撇起千里恨，使人凄哽生斷腸。
隔簾依依漸明月，酒氣浩蕩歌聲滑。
此時放出百杯歡，使人雍容重擊節。
惟公獨作蓬萊主，夜擁琴書雜樽俎。
胸中氣焰欲干斗，座上辭鋒欣捉麈。
嗟余時作蓬萊客，賦咏登臨儒者職。
千日徒教混醉醒，七言未解鏘金石。
蓬萊本在滄溟中，那知平地別有宮。
方壺圓嶠咫尺是，願乘鵬翼長西東。
滿筵誰匪蓬萊賓，闔境盡是蓬萊民。
人人共結蓬萊約，行行醉看蓬萊春。
衆樂亭二首·其一
作者：錢公輔
朝代：宋

誰把江湖付此翁，江湖更在廣城中。
葺成世界三千景，占得鵬天九萬風。
宴豆四時諠畫鼓，遊人兩岸跨長虹。
他年若數東南勝，須作蓬邱第一宮。
衆樂亭二首·其二
作者：錢公輔
朝代：宋

勢壓平湖四面佳，好風明月是生涯。
鯨鯢背上浮三島，菡萏香中放兩衙。
屏列已疑雲母凈，簾垂不待水精奢。
此心會笑元丞相，終日樓臺爲一家。
再答二十八字
作者：錢勰
朝代：宋

春雪嚴凝暖未回，圍爐猶擁已燃灰。
明朝知是長齋畢，準擬衝泥踏水來。
出省馬上有懷蔣穎叔二首·其一
作者：錢勰
朝代：宋

春雪京城一尺泥，並鞍還憶蔣征西。
碧幢紅旆出關去，一路東風送馬蹄。
出省馬上有懷蔣穎叔二首·其二
作者：錢勰
朝代：宋

不論埃壒與塗泥，封印還家日已西。
豈比元戎碧油下，貔貅繞帳馬千蹄。
分韻奉送中濟侍郎出帥環慶得啟字
作者：錢勰
朝代：宋

除戎問邊鎖，謀帥繫國體。
遴簡出絲緡，光華建旌棨。
威謀重兼濟，垢翫當一洗。
游刃無全牛，豈復論肯綮。
勇猛不爲邊，九伐秉周禮。
行期凱歌還，宸廷聊聚米。
遊從惜暌離，合醵置甘醴。
靈囿鬰敷腴，天潢湛清泚。
偕賦踵前修，銀鈎閟方底。
從予輕若飛，吾方慚七啟。
又二十八字輒送來米二石
作者：錢勰
朝代：宋

儒館優賢蓋取頤，校讎猶自困朝饑。
西鄰餘祿無多子，稀薄纔堪作淖糜。
句·其一
作者：錢勰
朝代：宋

一來亦甘草，無使君子疑。
句·其三
作者：錢勰
朝代：宋

夢澤盤山長卿賦，朱欄流水牧之詩。
句·其二
作者：錢勰
朝代：宋

敢云霹靂手，且免鶻鷺蹄。
句·其五
作者：錢勰
朝代：宋

碧玉簪長生洞府，黄金杯重壓銀臺。
句·其六
作者：錢勰
朝代：宋

列聖公規修盛典，萬方和氣助升煙。
句·其四
作者：錢勰
朝代：宋

衰遲猶許望光塵。
和閣老舍人曝書會
作者：錢勰
朝代：宋

天祿圖書府，芸籤歲曝頻。
繙經窮藏室，賜會集儒紳。
顧陸高標好，鍾王妙入神。
司無槧俗吏，來預石渠賓。
成都
作者：錢勰
朝代：宋

武侯千載有餘靈，盤石刀痕尚未平。
巴婦自饒丹穴富，漢庭還負碧砮征。
雨經蜀市應和酒，琴到臨卭別寄情。
知有忠臣能叱馭，不論雲棧更崢嶸。
東館樓
作者：錢勰
朝代：宋

簾影隔朝暾，雲低晝尚昏。
山形分歙翠，溪色到江渾。
日盡天垂幕，歌餘酒滿尊。
欄干不堪倚，歸思斷鄉魂。
次秦少游春日偶題韻二首·其一
作者：錢勰
朝代：宋

藏室委蛇詠素絲，春風初動萬年枝。
如何愁嘆無行路，卻似袁安臥雪時。
次秦少游春日偶題韻二首·其二
作者：錢勰
朝代：宋

春雪唯添鑑裏絲，慵將淚眼看花枝。
𨃟躋伏枕呻吟日，枉過還家一笑時。
玉泉菴
作者：錢勰
朝代：宋

遙派落天潢，分崖射璧光。
山從千古潤，江得一源長。
風雨無時作，珠璣滿谷量。
淄澠欲誰辨，願借易牙嘗。
甘棠樓
作者：錢勰
朝代：宋

樓曲開三面，山重合四圍。
溪衝朝靄出，帆並夕陽飛。
芳杜供春望，晴雲渡袷衣。
樊川猶未識，清興莫忘歸。
睦州秀亭
作者：錢勰
朝代：宋

秀色四時好，探春來此亭。
花初擁檻發，山晚與雲青。
得鱠嚴陵瀨，評泉陸羽經。
歡餘不盡醉，鼓角限重扃。
與辯才東坡道潛倡和詩
作者：錢勰
朝代：宋

幻泡昧空色，真夢迷黄邱。
宦學類狂走，爾來三十秋。
齒髪非他時，歲月不我留。
古剎插亂石，蟄龍蟠霞湫。
天人大導師，駐錫今白頭。
安住善護念，晚節非沉浮。
昔嘗同出處，未用相劣優。
權寔分二乘，股肱均九流。
今知攪攪者，詎得逍遙游。
從茲許禮足，尚可治幽憂。
詠辯才大師
作者：錢勰
朝代：宋

辯才天人師，一意演說法。
猶如一雨傾，藥草皆萌達。
甕盎及湖海，各觀天一月。
以是度衆生，報身隨數滅。
舊龕留香燈，想像瞻華髪。
應供無時窮，龍淵莫之竭。
謝子瞻內翰浙西開府
作者：錢勰
朝代：宋

雋庭鴛鷺集珍叢，病翮摧頹下九門。
罪戾我慚非晝錦，回翔公亦暫朱輪。
龔黄政化知應爾，夔契謀謨想自存。
走筆代書寄岊仲七弟
作者：錢勰
朝代：宋

東方千騎擁朱輪，衣錦歸逢故國春。
莫向西湖戀風月，鴒原知有望歸人。
赴越書呈杭州熊侍郎
作者：錢勰
朝代：宋

鑑湖清泚對胥山，兩地相望一水間。
共佩天涯太守印，猶聯丹陛侍臣班。
君方白傅才何愧，我比微之思苦慳。
莫把舊詩猶見詫，繁雄未必勝清閑。
送奉使鈐轄高侯之任成都
作者：錢勰
朝代：宋

烈士由來不徇名，西南萬里不留行。
熊羆訓整屯千計，尊俎雍容鎮百城。
閫外使華新報聘，山西家法舊論兵。
封侯富貴須由命，請訪沈冥賣卜生。
題萬年妙蓮閣
作者：錢勰
朝代：宋

應真飛錫靄靈蹤，智者遺杉尚灌叢。
寶構迥臨清鑑上，妙蓮高擢汙泥中。
甚深祕藏資談席，最上真乘振祖風。
嗟我拘攣猶未歷，坐馳神爽愧興公。
題齊山寺壁
作者：錢勰
朝代：宋

來逢采石連江雪，坐見齊山拂檻梅。
惆悵佳人隔煙水，碧雲空谷未歸來。
高峰寺
作者：錢勰
朝代：宋

苒苒郡城東，穿雲入幾重。
已窮難上路，才到最高峰。
竹老龍孫瘦，泉甘馬酒濃。
何當來潄石，安穩飽疏慵。
句
作者：錢厚
朝代：宋

暮靄不知天遠近，閒雲休礙月升沉。
寄鍾子充
作者：錢厚
朝代：宋

倦倚吳門思泬寥，懷人清致詩滿瓢。
池塘芳草夢初斷，風雨落花魂正銷。
一百五日寒食節，二十四浦春江潮。
遥知藥圃曉經劚，舍後蘼蕪添綠苗。
山亭
作者：錢厚
朝代：宋

又踏君山路，來驅陌上塵。
江仍舊時面，我是去年人。
愛聽松聲古，休催柳色新。
片雲銜落日，梅與月爭春。
梅亭
作者：錢厚
朝代：宋

東風吹雨雨吹花，洗却陰沉放月華。
俗眼總嫌梅太白，嫦娥勾引莫雲遮。
雲濃更欲催詩句，風急花飛留不住。
使君喚客早評章，趁渠未點蒼苔路。
夜闌留月遲春酌，生怕樓頭吹畫角。
更推銀蠟上寒梢，冷艷燒春春未覺。
燭光炯炯花冥冥，花前醉倒喚不醒。
南枝自與北枝語，今夜詩工眼倍清。
漱石軒·其一
作者：錢厚
朝代：宋

危石參差上霄漢，中涵萬壑冰玉清。
與誰流出洗塵滓，遺我一林風雨聲。
漱石軒·其二
作者：錢厚
朝代：宋

石竇鳴泉自招隠，故邀風月到林扃。
我今欲去尚回首，多少人來不肯聽。
登玲瓏山賦呈章冠叟俞安伸陳安世
作者：錢厚
朝代：宋

林扉日日爲誰開，底用潛驅俗駕回。
路有險夷休跌蕩，山無今古只崔嵬。
千章佳木凌雲上，萬壑清流湧月來。
寄語游人莫遄邁，世間何處不塵埃。
招賢里
作者：錢可則
朝代：宋

學行文章徹九重，故旌閭里振頹風。
傍人莫作尋常看，幾百年中有此翁。
登瀟灑亭
作者：錢可則
朝代：宋

有緣結得南山境，瀟灑亭高最可人。
此景古今吟不盡，熙熙客裏且行春。
春夜
作者：錢大椿
朝代：宋

燕子銜泥已下簾，深深庭院薄寒天。
海棠枝上黄昏月，楊柳梢頭淺澹煙。
勾引芳情春夢蝶，頻催愁緒夜啼鵑。
踏青年少歸來晚，斗酒花陰枕石眠。
踏莎行
作者：錢宀孫
朝代：宋

徵雁雲深，亂蛩寒淺。驚心怕見年華晚。蕭疏堤柳不禁霜，江梅瘦影清相伴。舞暗香茵，歌闌團扇。月明夢繞天涯遠。斷腸人在畫樓中，東風不放珠簾卷。
西江月
作者：錢安安
朝代：宋

誰道詞高和寡，須知會少離多。三家本作一家和。更莫容他別個。且恁眼前同樂，休將飲裡相磨。酒腸不奈苦揉挼。我醉無多酌我。
望吳亭次黄二尹韻
作者：錢宏
朝代：宋

東望長安山復山，數峯還出兩峯間。
攬衣來即三年戍，引客聊爲一日閑。
身似暮雲低更好，心如歸鳥倦知還。
聖朝倘得收遺物，歎息搔頭鬢已斑。
白石巖
作者：錢宏
朝代：宋

巖下碧藤掛紫烟，巖頭白石插青天。
精靈屹作鄉邦鎮，一劍霜寒二百年。
虎跑泉
作者：錢嵊
朝代：宋

虎攫靈泉發地根，傳疑傳信事難分。
深涵月影千尋透，溜作溪聲一带聞。
流迸石渠珠若露，溟濛竹徑氣如雲。
公餘共酌醍醐味，應想於菟乳子文。
真仙巖二首·其一
作者：錢師孟
朝代：宋

巨石何爭此結成，老君有像亦難名。
以身爲患言猶在，漫使當時分重輕。
真仙巖二首·其二
作者：錢師孟
朝代：宋

巖前流水碧潺潺，鶴馭翩翩去復還。
堪笑世人求不死，豈知得道有無閒。
題溪口廣慈寺
作者：錢彥遠
朝代：宋

寺跨長溪山四回，杉松微徑盡莓苔。
門前潮上不須看，常恐塵埃隨水來。
贈仙翁三首·其一
作者：錢忠
朝代：宋

八十清翁今釣客，一綸一艇一魚簑。
碧潭波底繫船臥，紅蓼香中對月歌。
玉膾盈盤同美酒，錦鱗隨手出清波。
風煙幽隱無人到，俗客如何願一過。
贈仙翁三首·其三
作者：錢忠
朝代：宋

吳江高隱仙鄉客，衰鬢長髯白髪乾。
滿目生涯千頃浪，全家衣食一綸竿。
長橋水隱秋風軟，極浦煙浮夜釣寒。
因笑區區名利者，是非榮辱苦相干。
贈仙翁三首·其二
作者：錢忠
朝代：宋

小舟泛泛遊春水，竹笠團團覆敗簑。
盈棹長風三尺浪，滿船明月一聲歌。
非干奔走厭浮世，自是情懷慕素波。
惟有仙翁爲密友，就魚攜酒每相過。
贈姑子王師孟
作者：錢忠
朝代：宋

水國神仙宅，吾今過此中。
長橋千古月，不復怨春風。
春日登大悲閣
作者：錢惟治
朝代：宋

春城滿望，曉閣閒登。
塵銷霽景，定出真僧。
人懷遠思，檻凭危層。
因圓果證，勝境斯興。
春日登大悲閣
作者：錢惟治
朝代：宋

聖主欽崇教，千光顯紺容。
映雲窗倚暖，籠月箔花重。
浄剎香風遠，危欄碧霧沈。
勝因良以詠，華閣一斯逢。
春日登大悲閣二首·其一
作者：錢惟治
朝代：宋

碧天臨迥閣，晴雪點山屏。
夕煙侵冷箔，明月歛閑亭。
春日登大悲閣二首·其二
作者：錢惟治
朝代：宋

裊霞披迥殿，香霧擁輕簾。
曉花歌靜院，芳樹捧晴簷。
七夕
作者：錢惟演
朝代：宋

紫天銀水渡辛夷，藻帳雕屏解佩時。
金朔窗中窺阿母，小姑堂上憶蘭芝。
初宵已有穿針樂，欲曙還成弄杼悲。
若比人間更腸斷，萬重雲浪寄微辭。
上巳玉津園賜宴
作者：錢惟演
朝代：宋

漢家傳洛飲，楚俗泛蘭泉。
玉液初頒酒，金盤屢擊鮮。
珥彤尋竹籞，傾蓋集芝廛。
錦羽翻晴旭，霞英落暖烟。
雅音和舜樂，睿澤洽堯天。
更聽承雲曲，同歌在鎬年。
以蜀紙端硯寄仙芝
作者：錢惟演
朝代：宋

膩繭裁邛部，蒼崖映越溪。
展時雲冉冉，呵久露凄凄。
平滑逾鵝素，精鋼類褭蹄。
輕於漢宮縠，碧似夏王圭。
鈿軸聊閑卷，銀鉤且醉題。
即時封密詔，別有武都泥。
休沐端居有懷希聖少卿學士
作者：錢惟演
朝代：宋

雕盤瓊蕊冰寒凘，密樹蟬嘶下直時。
更賦新詩答靈運，不將團扇隔元規。
經梅綠草沿階上，盡日流風轉蕙遲。
祇待觚稜照初旭，橫經還集絳紗韓。
公子
作者：錢惟演
朝代：宋

蓮勺交衢接荻園，來時十里一開筵。
歌翻南國桃根曲，馬過章臺杏葉韉。
別殿對迴雙綬貴，後門歸夜九枝然。
閒隨翠幰欹烏帽，紫陌三條入柳烟。
再次首唱韻和
作者：錢惟演
朝代：宋

雲變危峰萬里橫，簟鋪湘水一牀平。
紅蘭受露消晨渴，綠蕙翻風析夜酲。
逸少偶書葵扇貴，羊欣閒卧練裙輕。
無妨天上芝泥熟，獨看瑶光近太清。
再賦
作者：錢惟演
朝代：宋

玉甃引清泉，風高露白天。
盈盈臨一水，羃羃隔長烟。
已分蘭芝溺，仍憂趙后仙。
鮫絲衣更密，珠蚌淚長圓。
瑟怨來湘浦，鴻驚近洛川。
金塘正斜照，誰倚木蘭船。
再賦七言
作者：錢惟演
朝代：宋

欲網珊瑚碧浪深，橫塘斜日带秋陰。
漢宮此地留金餠，洛浦何人遺錦衾。
舞學西城迴雅態，歌傳南國有餘音。
韓憑恨魄如長在，青骨香銷亦見尋。
初秋屬疾
作者：錢惟演
朝代：宋

蜜房初滿石榴紅，秋意先侵玉井桐。
薤簟自憑南郭几，縠巾猶卧北窗風。
雲迷候雁辭遥塞，露濕飛螢起暗叢。
病已不須傳七發，粉牋香墨寄詩筒。
別墅
作者：錢惟演
朝代：宋

別館斗城傍，斜軒映曲房。
蒼頭冠綠幘，中婦織流黄。
複道登平樂，期門集未央。
意錢梁冀宅，挾瑟莫愁堂。
走馬章臺柳，停車陌上桑。
彀弓隨寶障，投轄付銀牀。
出戴繁星急，歸衝細雨忙。
曾過阿君宿，醉舞起跳梁。
南朝
作者：錢惟演
朝代：宋

結綺臨春映夕霏，景陽鐘動曙星稀。
潘妃寶釧光如晝，江令花牋落似飛。
舴艋凌波朱火度，觚稜拂漢紫烟微。
自從飲馬秦淮水，蜀柳無因對殿幃。
又贈一絕
作者：錢惟演
朝代：宋

唾露金銷月似霜，雲屏玉簟剩清光。
不如誰有高唐夢，翠被華燈徹曙香。
句·其一
作者：錢惟演
朝代：宋

日上故陵烟漠漠，春歸空苑水潺潺。
句·其一〇
作者：錢惟演
朝代：宋

坐激鮮飆湘竹曉，樹含凉雨越禽歸。
句·其一一
作者：錢惟演
朝代：宋

漢幟隨移帳，燕鴻伴解鞍。
句·其一七
作者：錢惟演
朝代：宋

小雨郊原連苦霧，夕陽樓閣照丹楓。
句·其一三
作者：錢惟演
朝代：宋

深沉蛛網通歸夢，紫翠春山接去舟。
句·其一九
作者：錢惟演
朝代：宋

輕飆使車遠，明月直廬空。
句·其一二
作者：錢惟演
朝代：宋

疏鐘靜起軍城晚，華表雙高水國秋。
句·其一五
作者：錢惟演
朝代：宋

思滿離亭酒，魂驚客舍烏。
句·其一八
作者：錢惟演
朝代：宋

羽毛襄野駕，宴喜魯郊民。
句·其一六
作者：錢惟演
朝代：宋

東南地迥宵烽息，西北樓高晚望迷。
句·其一四
作者：錢惟演
朝代：宋

神庭古柏啼烏起，齋室虛簾宿霧通。
句·其七
作者：錢惟演
朝代：宋

戈矛巡霧夕，鐃鼓宴蕭晨。
句·其三
作者：錢惟演
朝代：宋

廳前捉到須依法，合內盛來定付厨。
句·其三〇
作者：錢惟演
朝代：宋

雲容忽變千峰險，草色相沿百带長。
句·其三一
作者：錢惟演
朝代：宋

平河千里經春雪，廣陌三條盡日風。
句·其三三
作者：錢惟演
朝代：宋

鶴伴鳴琴公事晚，鳥驚調角戍城秋。
句·其三二
作者：錢惟演
朝代：宋

朱飾兩輪巡屬邑，案留雙筆在中臺。
句·其三五
作者：錢惟演
朝代：宋

捲衲城鍾斷，搘筇嶽雨寒。
句·其三四
作者：錢惟演
朝代：宋

笠重吳天雪，鞋香楚地花。
句·其九
作者：錢惟演
朝代：宋

離人南浦多春草，越鳥棲枝有早梅。
句·其二
作者：錢惟演
朝代：宋

正好睡時行十里，不交談處飲三杯。
句·其二〇
作者：錢惟演
朝代：宋

綠野桑麻連四水，黄堂歌吹擁千兵。
句·其二一
作者：錢惟演
朝代：宋

魚尾故宮迷草樹，龍鱗平隰自風烟。
句·其二七
作者：錢惟演
朝代：宋

畫鳳仙楹遠，塗雌郡閣閒。
句·其二三
作者：錢惟演
朝代：宋

置酒軍中樂，聞笳塞上情。
句·其二九
作者：錢惟演
朝代：宋

已回鄰面三年粉，又結寒絲幾繭冰。
句·其二二
作者：錢惟演
朝代：宋

沃野桑麻涵細雨，嚴城鼓角送斜陽。
句·其二五
作者：錢惟演
朝代：宋

金牛此地通巴棧，黄鳥當時頌漢臣。
句·其二八
作者：錢惟演
朝代：宋

劉伶醉夜梅花地，海客仙槎粉水天。
句·其二六
作者：錢惟演
朝代：宋

五馬持山節，三衣對水田。
句·其二四
作者：錢惟演
朝代：宋

高爲天一柱，秀作海三峰。
句·其五
作者：錢惟演
朝代：宋

客亭厭見名長短，村酒那能辨聖賢。
句·其六
作者：錢惟演
朝代：宋

宿舍孤烟起，行衣夢雨凉。
句·其四
作者：錢惟演
朝代：宋

雪意未成雲著地，秋聲不斷雁連天。
和司空相公假山
作者：錢惟演
朝代：宋

劚得古雲根，蒼蒼蘚痕布。
叢倚狀峰嵐，霏微起烟素。
參差衡霍列，巉崒虬龍聚。
揮扇動林風，飛香暗巖戶。
誰言盈尺內，自有青霄路。
相君機務閒，玩此懷真趣。
興似東山歸，境對曹溪悟。
美矣仁智心，良哉聖明輔。
夕陽
作者：錢惟演
朝代：宋

遠色連高樹，迴光射逈樓。
自翻歸雁影，更急思蟲愁。
烟暝長先隔，霞烘久未收。
華燈知可繼，惟照洞房幽。
夜意
作者：錢惟演
朝代：宋

漏淺風微夜未勝，雨雲無跡火雲凝。
簟鋪寒水頻移枕，帳卷輕烟更背燈。
沃頂幾思金掌露，滌煩誰借玉壺冰。
蘭臺知有披襟處，宋玉多才獨自登。
夜讌
作者：錢惟演
朝代：宋

昨夜讌南堂，華燈燭九光。
削青爭落筆，舉白鬭飛觴。
祇覺輝裴玉，寧思夢謝塘。
解煩多蜜勺，藉俎半蘭芳。
促席風弦怨，開簾月露凉。
酡顔君莫訴，西北轉銀潢。
始皇
作者：錢惟演
朝代：宋

天極周環百二都，六王鍾鐻接劉蘇。
金椎漫築甘泉道，匕首還隨督亢圖。
已覺副車驚博浪，更携連弩望蓬壺。
不將寸土封諸子，劉項由來是匹夫。
宋玉
作者：錢惟演
朝代：宋

章華清宴重遊陪，已有微詞更有才。
神女夢靈因賦感，屈平魂怨待招迴。
悲秋終古情難盡，障袂何時望可來。
祇有大言君自許，景差無計上蘭臺。
宣曲二十二韻
作者：錢惟演
朝代：宋

絳縷初分後，銀鐶未解時。
已障紈扇笑，猶捧玉壺悲。
乞巧長生殿，迎風太液池。
雕屏涵火齊，寶帳隔琉璃。
欲買詞人賦，空傳狎客詩。
蔗漿銷內熱，瓊蕊療朝饑。
綺蒂桃初熟，紅心草欲披。
凌波渡羅襪，向日翳華芝。
素臉分丹柰，香津滴紫梨。
龍梭隨振素，獺髓補凝脂。
蓬餌重陽節，金針七夕期。
玉膏嘗滵溢，翠蓋逐葳蕤。
弦急哀隨指，歌長恨入眉。
青鸞惟有舞，赤鳳可能疑。
下蔡迷還易，平陽破未知。
髻高釵自墜，腰細佩長垂。
出恐嚴鍾晚，歸嫌鈿幰遲。
轆轤驚曉夢，鸚鵡漏春思。
魂怨惟愁斷，腸柔已自危。
璧璫螢影度，瓊戶蘚花滋。
掩鼻讒難訴，披圖悔豈追。
祇應金带枕，聊爲達微辭。
寄靈仙觀舒職方學士
作者：錢惟演
朝代：宋

方瞳玄鬢粉闈郎，絳闕齋心奉紫皇。
徵士高懷雲在嶺，騷人秋思水周堂。
閑園露草開三逕，靈宇華燈燭九光。
知有美田堪種玉，幾時春渚逐歸艎。
小園秋夕
作者：錢惟演
朝代：宋

潘鬢秋來已自傷，庾園時物更荒凉。
紫梨半熟連紅樹，碧蘚初圓亂縹牆。
月露暗從孤桂滴，水風猶獵敗荷香。
滑稽還喜鴟夷在，欲取臨邛美酒嘗。
懷天台進禪師
作者：錢惟演
朝代：宋

默坐理情條，虛齋息衆囂。
寰區指稊米，身世諭芭蕉。
雨任階生蘚，風嫌樹有瓢。
惟思白蓮社，他日許相招。
懷舊居
作者：錢惟演
朝代：宋

武夷仙壇接里閭，琴堂水閣半凌虛。
竹林舊享銅盤食，門巷今容駟馬車。
楚國大言登宋玉，漢家答詔用相如。
未知笳鼓歸何日，空鎖鱣庭春草疏。
戊申年七夕五絕·其一
作者：錢惟演
朝代：宋

烏鵲飛來接斷雲，祇貪清淺渡星津。
不知一夜支機石，却屬乘槎上漢人。
戊申年七夕五絕·其三
作者：錢惟演
朝代：宋

一歲佳期一夕過，羽旗雲蓋涉微波。
明朝若寄相思淚，玉枕金莖得最多。
戊申年七夕五絕·其二
作者：錢惟演
朝代：宋

玉露金河顥氣凉，辛夷車轉桂旗香。
嫦娥可是多猜忌，不駐瓊輪放夜長。
戊申年七夕五絕·其五
作者：錢惟演
朝代：宋

驪阜凌雲對玉鈎，千門高切絳河秋。
欲聞天語猶嫌遠，更結三層乞巧樓。
戊申年七夕五絕·其四
作者：錢惟演
朝代：宋

青鳥當時下紫雲，綺囊書祕露桃新。
莫嫌夜半移牀遠，朱雀窗中別有人。
成都
作者：錢惟演
朝代：宋

武侯千載有遺靈，盤石刀痕尚未平。
巴婦自饒丹穴富，漢庭還責碧砮征。
雨經蜀市應和酒，琴到臨邛別寄情。
知有忠臣能叱馭，不論雲棧更崢嶸。
明皇
作者：錢惟演
朝代：宋

山上湯泉架玉梁，雲中複道拂瑶光。
絲囊暗結三危露，翠幰時遺百和香。
枉是金雞親便坐，更拋珠被掩方牀。
匆匆一曲凉州罷，萬里橋邊見夕陽。
木蘭花·玉樓春
作者：錢惟演
朝代：宋

城上風光鶯語亂。城下煙波春拍岸。綠楊芳草幾時休，淚眼愁腸先已斷。情懷漸變成衰晚。鸞鑑朱顏驚暗換。昔年多病厭芳尊，今日芳尊惟恐淺。
柳絮
作者：錢惟演
朝代：宋

三月江南花漸稀，春陰漠漠雪霏霏。
章臺街裏翩輕吹，灞水橋邊送落暉。
陸凱傳精梅暗落，韓憑遺恨蝶爭飛。
詔書漫道吹綸薄，誰見紛紛上客衣。
梨
作者：錢惟演
朝代：宋

紫花青蒂壓枝繁，秋實離離出上蘭。
東海圓珪無柰碧，嵰州甜雪不勝寒。
已憂仙佩懸珠重，更恐金刀切玉難。
自與相如解痟渴，何須瓊蕊作朝餐。
槿花
作者：錢惟演
朝代：宋

綺霞初結處，珠露未晞時。
寶樹寧三尺，華燈更九枝。
亭亭方自喜，黯黯却成悲。
欲作飛烟散，猶憐反照遲。
樞密王左丞宅新菊
作者：錢惟演
朝代：宋

賀燕翻飛地，靈芳茂遂時。
陰連桃李徑，潤接鳳凰池。
夕照揮金葆，輕風拂翠蕤。
露珠清自沍，烟素引還披。
西顥霜雖勁，南榮暖更滋。
擷芳多楚澤，得地勝陶籬。
味可登蘭籍，香應奪桂旗。
願公長却老，宴寢奉瓊巵。
此夕
作者：錢惟演
朝代：宋

曲瓊斜掛影沉沉，火齊屏風六曲深。
春瘦已寬連理带，夜長誰有辟寒金。
珠拋月浦空涵淚，琴怨蘭堂漫寄心。
碧玉可能攀貴德，阮郎追騎更駸駸。
淚二首·其一
作者：錢惟演
朝代：宋

鮫盤千點怨吞聲，蠟炬風高翠箔輕。
夜半商陵聞別鶴，酒闌安石對哀箏。
銀屏欲去連珠迸，金屋初來玉筯橫。
馬上悲歌寄黄鵠，紫臺迴首暮雲平。
淚二首·其二
作者：錢惟演
朝代：宋

家在河陽路入秦，樓頭相望祇酸辛。
江南滿目新亭宴，旗鼓傷心故國春。
仙掌倚天頻滴露，方諸待月自涵津。
荆王未辨連城價，腸斷南州抱璧人。
清風十韻
作者：錢惟演
朝代：宋

溽暑迎秋盡，凉颸逗曉迴。
起蘋初淅瀝，獵桂更徘徊。
欲引長烟素，微飄畫燭煤。
墜桐侵玉井，拂柳度章臺。
已覺雲翹動，還驚月幌開。
鮫簾移亂影，瑶瑟泛餘哀。
扇掩藏鸞羽，荷傾側露杯。
正當河左界，不待雨東來。
自好摶垂翼，寧勞起死灰。
楚宮誰第賦，宋玉最多才。
漢武
作者：錢惟演
朝代：宋

一曲橫汾鼓吹迴，侍臣高會柏梁臺。
金芝燁煜凌晨見，青雀軒翔白晝來。
立候東溟邀鶴駕，窮兵西極待龍媒。
甘泉祭罷神光滅，更遣人間識玉杯。
無題
作者：錢惟演
朝代：宋

絳縷初分麝氣濃，絃聲不動意潛通。
圓蟾可見還歸海，媚蝶多驚欲御風。
紈扇寄情雖自潔，玉壺盛淚祇凝紅。
春窗亦有心知夢，未到鳴鐘已旋空。
無題三首·其一
作者：錢惟演
朝代：宋

誤語成疑意已傷，春山低歛翠眉長。
鄂君繡被朝猶掩，荀令薰爐冷自香。
有恨豈因燕鳳去，無言寧爲息侯亡。
合歡不驗丁香結，祇得凄凉對燭房。
無題三首·其三
作者：錢惟演
朝代：宋

香歇環沉無限猜，春陰濃淡畫簾開。
有時盤馬看猶懶，盡日投壺笑未迴。
蝶怨豈能重傅粉，雉嬌疑待更求媒。
啼粧不治金翹闇，腸斷溫郎玉照臺。
無題三首·其二
作者：錢惟演
朝代：宋

耿耿寒燈照醉羅，看朱成碧意如何。
虎頭辟惡無妨枕，犀角凉心更待磨。
惟有幽蘭啼月露，可將尺素託雲波。
山屏六曲歸來夜，祇恐重投折齒梭。
燈夕寄獻內翰虢略公
作者：錢惟演
朝代：宋

嶢闕翬飛河漢傍，鈎陳遥認赭袍光。
九枝火樹連金狄，萬里霜輪上碧璫。
匝地行車珠網細，照天晨燎紫沉香。
祇聞鼇嶺神仙客，再拜雲邊捧壽觴。
玉樓春
作者：錢惟演
朝代：宋

錦籜參差朱檻曲。露濯文犀和粉綠。未容濃翠伴桃紅，已許纖枝留鳳宿。嫩似春荑明似玉。一寸芳心誰管束。勸君速吃莫踟躕，看被南風吹作竹。
珊湖筆格
作者：錢惟演
朝代：宋

藴粹滄波遠，搜奇鐵網勞。
柔條鑽火樹，麗景奪星旄。
叢倚棲油几，枝疏薦兔毫。
寶跗光互映，翠匣價相高。
鉤謾標祥諜，人須詠楚騷。
休將鐵如意，碎擊爲爭豪。
留題雲門山雍熙院
作者：錢惟演
朝代：宋

精舍依巖巘，香林結薜蘿。
崇臺涵夕靄，危閣架春波。
浄饌供蒲塞，真詮譯貝多。
幾時輝晝錦，松下駐鳴珂。
登師欲東歸因成五言
作者：錢惟演
朝代：宋

誰謂元戎幕，今同長者家。
一音聞說法，五葉見開花。
久住生車耳，因閑長道牙。
方期注金策，休夢赤城霞。
直夜
作者：錢惟演
朝代：宋

千廬徼道發傳呼，帝宇沉沉璧月孤。
重橑祇聞喧鬭鼠，危枝誰見繞驚烏。
石螭霜重連鈎盾，玉虎冰消下轆轤。
素髮自憐同騎省，一竿何日釣秋鱸。
禁中庭樹
作者：錢惟演
朝代：宋

紫闥分陰地，丹條擢秀時。
高枝接溫樹，密葉覆辛夷。
夜影瑶光接，晨英玉露滋。
乘春好封殖，爲賦角弓詩。
秋夕池上
作者：錢惟演
朝代：宋

珪月上金塘，烟容带水光。
朱華接蘭坂，綠荇溢魚防。
叢暗禽棲密，林疏露下凉。
秋懷已潘鬢，無柰更啼螿。
秋夜對月
作者：錢惟演
朝代：宋

顥氣中秋正，明河左界長。
桂孤香易散，蚌冷淚先汪。
飛蓋傾蘭坂，鳴琴厭燭房。
玉盤浮浩露，素綆冰寒漿。
浪白江連楚，風凄笛怨羌。
庾樓聊顧慕，潘省更悲凉。
雪漫誇圓璧，珠休號夜光。
嫦娥悔孀獨，空見海生桑。
致齋太一宮
作者：錢惟演
朝代：宋

齋潔奉惟馨，瑶臺獨自升。
樓迷五里霧，壇燭九枝燈。
珠館來青雀，琁題射玉繩。
疏鐘平野闊，古柏夕霏凝。
鶴扇真規月，仙衣可鏤冰。
春茶泛雲液，曉飯薦蘭蒸。
棄藥疑洪井，藏書類羽陵。
回瞻太帝室，飛檻更長憑。
與客啟明
作者：錢惟演
朝代：宋

越溪微霰灑寒梅，家近嚴陵古釣臺。
夢欲成魚通夕去，書曾憑犬隔秋迴。
干時不爲侏儒米，樂聖猶銜叔夜杯。
帝右豈無楊得意，漢宮須薦長卿才。
苦熱
作者：錢惟演
朝代：宋

赫日烘霞鬭曉光，雙文桃簟碧牙牀。
頻傾蜜勺寧蠲渴，久捧冰壺未覺凉。
雪嶺却思隨博望，風窗猶欲傲羲皇。
更憐乳燕翻飛處，深入盧家白玉堂。
荷花
作者：錢惟演
朝代：宋

水闊雨蕭蕭，風微影自摇。
徐娘羞半面，楚女妬纖腰。
別恨拋深浦，遺香逐畫橈。
華燈連霧夕，鈿合映霞朝。
淚有鮫人見，魂須宋玉招。
凌波終未渡，疑待鵲爲橋。
許洞歸吳中
作者：錢惟演
朝代：宋

草薰風暖接長亭，一曲驪歌倒醁醽。
懷古更投玄石賦，艤舟閑採紫莖萍。
醉拋隋岸楊花白，吟過淮山桂樹青。
可使長離終鎩羽，淵雲辭藻掞天庭。
謫居漢東撰曲
作者：錢惟演
朝代：宋

城上風光鶑語亂，城下煙波春拍岸。
綠楊芳草幾時休，淚眼愁腸先已斷。
情懷漸變成衰晚，鸞鑑朱顔驚暗換。
昔年多病厭芳樽，今日芳樽惟恐淺。
護國寺
作者：錢惟演
朝代：宋

峻極壓滄溟，清居聚百靈。
重門深閟邃，絕澗遠湛冥。
客問無生法，人遊不死庭。
何當謝簪組，鳥道駕飛軨。
賦竹寄李和文公
作者：錢惟演
朝代：宋

瘦玉蕭蕭伊水頭，風宜清夜露宜秋。
更教仙驥傍邊立，盡是人間第一流。
送僧歸天寧萬年禪院
作者：錢惟演
朝代：宋

絕巘依滄海，疑君際紫氛。
巖扉晴落雪，寶地晝生雲。
浄饌芝房秀，深爐桂葉熏。
宰官遊未得，空愧北山文。
送僧歸護國寺·其一
作者：錢惟演
朝代：宋

曹溪有真嗣，是名大知識。
得法三十年，堂堂坐巖石。
忽徇雲璽招，暫屈冥鴻翼。
褰裳度王城，夙駕來軍壁。
陸泉正持戒，到溉方蔬食。
晨爐薝蔔霏，夜榻氍毹積。
金鉢稻脂香，瓊甌茗花碧。
高談入幽固，默對探虛寂。
學精西竺言，詩妙南朝格。
與游欣霧潤，鄙吝猶泉滌。
遽憶五芝春，悠然理歸策。
伊予病且老，末景如駒隙。
慙爲中軍帥，更玷台臣席。
無功翊熙明，何力當優績。
蓮社久棲心，華簪聊寄迹。
願辭食地封，永事彌天釋。
送僧歸護國寺·其二
作者：錢惟演
朝代：宋

白道縈回徹上方，薰然風信滿歸航。
五芝巖秀經行熟，千柰園深宴坐凉。
吟久半軒移海日，定回諸壑散天香。
忘年寶契由來厚，終謝繁纓捧鉢囊。
送客不及
作者：錢惟演
朝代：宋

橋闊川長恨已多，斑騅嘶斷隔雲蘿。
遥山幾疊迷朱旆，芳草經時駐玉珂。
高鳥可能追夕照，綠楊空自拂微波。
短轅白鼻何由得，目送層樓一雁過。
送張無夢歸天台山
作者：錢惟演
朝代：宋

金庭霞標雲半中，巖扉澗戶凌太空。
飄飄靈氣際浮景，蟬蛻萬物乘高風。
吾君當天坐環極，物色異人方側席。
豈因垂釣識羔裘，不假張羅得鳬舄。
恩深況遇千齡旦，威顔咫尺隆宸盼。
問政應同牧馬言，臨軒幾動猶龍嘆。
方瞳玉骨本無羈，馳烟馭氣思東歸。
江南芳草正無際，林下羣鶑猶亂飛。
浮丘挹袂去何處，五芝同曉仙露晞。
人間祕境不可識，千載宸章煥巖壁。
送梵才大師歸天台
作者：錢惟演
朝代：宋

漢苑辭千柰，仙丘訪五芝。
汲瓶春溜滿，卷裓曉雲滋。
望剎青龍起，觀濤白馬馳。
紅樓曾應制，佳句詠朝緌。
送禪照大師歸越
作者：錢惟演
朝代：宋

金剎杳霞扃，南風漾彩舲。
吳天六幕遠，越岫萬螺青。
龍篆霏雕像，鯨濤注浄瓶。
上方堪逈望，支策見春溟。
送高學士知越
作者：錢惟演
朝代：宋

粉署爲郎鬢雪侵，酒酣風駛惜分襟。
雲迷水館春旗潤，樹繞山城暝角深。
下擔挂鈎傳密意，渡江桃葉聽遺音。
孤鶑啼罷芳心歇，倦翼因君憶故林。
雪夕奉陪天台明照禪師擁鑪閑話
作者：錢惟演
朝代：宋

藜燭薝香夜幄清，朔風窗際激飛英。
鳳梨鴟芋煨將熟，坐擁豐貂話赤城。
霜月
作者：錢惟演
朝代：宋

霜月正如鈎，臨池更上樓。
沈侯新覺瘦，宋玉舊多愁。
獺髓分膏密，鵝毛寫恨稠。
長懷寄歸雁，歸雁自悠悠。
館中新蟬
作者：錢惟演
朝代：宋

冉冉光風泛紫蘭，新聲含怨日將殘。
自憐伴雀成團扇，誰許迎秋集武冠。
委蛻亭皋隨木葉，飛緌雲表拂仙盤。
青葱玉樹連金爵，不覺醯雞競羽翰。
鶴
作者：錢惟演
朝代：宋

碧樹陰濃接玉墀，幾年飛舞伴長離。
天淵風雨多秋意，遼海烟波失舊期。
自許一鳴聞逈漢，可隨三匝繞空枝。
從來腐鼠何曾顧，不似鵷雛枉見疑。
句·其一
作者：錢惟濟
朝代：宋

鳳簫通碧落，星石辨靈源。
句·其三
作者：錢惟濟
朝代：宋

曉陌壺漿滿，春風騎吹長。
句·其二
作者：錢惟濟
朝代：宋

庭下焚香連宿霧，林間鳴佩起棲鸞。
夜讌
作者：錢惟濟
朝代：宋

清讌夜何其，南亭露欲晞。
蹁躚霞袖舞，瀲灧羽觴飛。
鏤楶搖花落，金璫照月輝。
瑤光未西落，休賦醉言歸。
燈夕寄獻內翰虢略公
作者：錢惟濟
朝代：宋

嶢闕翬飛河漢傍，勾陳遙認赭袍光。
九枝火樹連金狄，萬里霜輪上碧璫。
匝地行車珠網細，照光晨燎紫沈香。
祇開鼇嶺神仙客，再拜雲邊捧壽觴。
苦熱
作者：錢惟濟
朝代：宋

蘋末風休飛閣深，亭亭日御漸流金。
火雲接影橫銀漢，水鳥無聲下翠陰。
渴想孤山同飲露，煩思楚殿獨披襟。
柘漿粔籹都無味，衛玠清羸欲不任。
護國寺
作者：錢惟濟
朝代：宋

穹窿臺嶽壓重溟，中起青鴛接福庭。
新好天花對雨墜，清涼甘露隔宵零。
金繩界道連飛布，碧樹周阿繞翠屏。
異日功成解纓去，佇期同擷五芝馨。
送從進長老歸天台
作者：錢惟濟
朝代：宋

樞府多年識相毫，又飛鐶錫出神臯。
霞標起處瞻鴛剎，風信平時過鷺濤。
月露空濛迷檜檝，天香芬郁濕蘭袍。
道猷法窟從茲始，應嘆吾生空二毛。
題九龍巖
作者：錢懷哲
朝代：宋

瀟湘行邁遇初秋，何幸因官得一遊。
無異醴陵三室洞，九仙羽客是吾儔。
題梵竹卿蓬居
作者：錢文
朝代：宋

梅繞蓬居不計株，水仙數畹鬭芳腴。
竺卿白業二香妙，世界紅塵一點無。
可比遠公蓮社勝，應嗟陶令菊園蕪。
爐薰清鼻茗澆舌，月浸松窗對結趺。
句
作者：錢文婉
朝代：宋

兩岸綺羅春縱目，一天星斗夜凭欄。
白石巖
作者：錢文婉
朝代：宋

兩道蟠溪鎖碧山，飄然仙带綠回環。
千巖林木溝渠下，萬頃滄田指掌間。
霜月天邊清興遠，金鍾雲裏夢魂閒。
夕陽歸步饒仙騎，懶拂烟蘿下玉關。
次韻李使君追悼雪巢先生
作者：錢文子
朝代：宋

文龍竟復老污池，一笑應從造化期。
環顧室廬無長物，流傳人世有新詩。
殷勤池上相從處，悽愴床前永訣時。
更有後來賢太守，遡風猶解挹清規。
狀元去春用楊吉州子直韵賦玉蕊詩老誖久稽奉酬今承秩滿還朝就以爲餞
作者：錢文子
朝代：宋

晝攬羣芳博物華，夕披衆說聚螢車。
花來北固無新唱，詩到西崑有故家。
鄉里孝廉流澤遠，弟兄科甲搢紳夸。
盍歸史觀開群玉，徐步詞垣判五花。
窊尊絕句
作者：錢文子
朝代：宋

招邀風月須坡叟，管領江山屬漫郎。
更築危亭依巨石，願從二子老滄浪。
宿延慶院
作者：錢昆
朝代：宋

水繞門牆竹繞堂，滿窗春綠更山光。
坐來苔蘚侵衣潤，吟處松花落硯香。
汀鷺雙雙翻亂石，溪風裊裊弄修篁。
遊人暫得幽閑趣，時带茶烟下上方。
遊鐵岸
作者：錢昆
朝代：宋

晴紅烟綠襯虛亭，公退因來得野情。
落日東風懶歸去，擬將薄祿換溪聲。
題淮陰侯廟
作者：錢昆
朝代：宋

築臺拜日恩雖厚，躡足封時慮已深。
隆準早知同鳥喙，將軍應起五湖心。
垂虹亭
作者：錢明逸
朝代：宋

千里波平瑟瑟風，纖雲不解翳虛空。
素娥自有清光在，上下清明一鑑中。
七夕作
作者：錢易
朝代：宋

天上人間重此宵，新情舊恨兩迢迢。
漢宮露密罘罳冷，秦殿燈深羯鼓焦。
香粉溟濛篩綺席，蛛絲千萬絡煙霄。
牽牛何事勞烏鵲，不使虹蜺駕作橋。
上巳至玉津園賜宴
作者：錢易
朝代：宋

祓禊標春巳，歌時慶魯雩。
禁園宣密宴，玉饌賜天厨。
班序參三殿，衣冠盛兩都。
雲罍傾上席，寶馬鬧長衢。
帝澤恩何重，春風節已徂。
歸來白虎殿，微詠共操觚。
中秋
作者：錢易
朝代：宋

天慘嚴霜厚，神清宿雨微。
枝空蟬擬脫，巢冷燕謀歸。
白日蓮塘夢，紅紗水國衣。
錦書知未了，軋軋弄鳴機。
中秋夜守讓南廳玩月
作者：錢易
朝代：宋

秋氣元清切，明蟾千里心。
金盤上河側，玉水浸樓陰。
閨怨有消歇，客愁無淺深。
關山今夜裏，星斗共沉沉。
初夏病中
作者：錢易
朝代：宋

抱病經清暑，空庭掃紫苔。
花籬妨蝶過，桐井引禽來。
徒有文園渴，更有漳浦才。
可憐餘滯骨，無復動心灰。
南兵
作者：錢易
朝代：宋

曾見南兵苦，征遼事亦如。
金瘡寒長肉，紙甲雨生蛆。
山小虀霜骨，河枯臛腐魚。
黎元無處哭，丁戶日相疏。
句·其一
作者：錢易
朝代：宋

莫歎鬢如雪，且教心似灰。
句·其三
作者：錢易
朝代：宋

雙蜂上簾額，獨鵲裊庭柯。
句·其二
作者：錢易
朝代：宋

世上何人號最忙，紫微失去張君房。
句·其五
作者：錢易
朝代：宋

子美無情甚，都官著意頻。
句·其六
作者：錢易
朝代：宋

好開今日太平基，萬里山河歸掌握。
句·其四
作者：錢易
朝代：宋

綠章封事緘初啟，青鳳求凰尾乍開。
和人首夏池上雨中聞笛
作者：錢易
朝代：宋

朱華始沈泉，池塘恰雨天。
鷺頭飄雪暗，荷腹蕩珠圓。
風遞誰家笛，聲衝幾里烟。
拂波輕重起，隔樹往來傳。
瀝瀝雖侵漢，遥遥已雜□。
天龍吟轉樂，石韻更相連。
謾讀襄王賦，虛誇子晉仙。
寧同向散騎，腸斷向漪漣。
夢越州小江
作者：錢易
朝代：宋

越布縫單衾，燈青月黄淺。
精魂度江水，適去無近遠。
濕沙平朔天，宿鳥踏古篆。
巨潮淹積石，瘦白澀無蘚。
櫓響期西陵，蒼岑屏曲展。
夙齡賤登臨，今日生健羨。
汀洲逢故妾，振袂指吳苑。
向人呼舊官，血泣慚孤蹇。
嵇康小舞詞
作者：錢易
朝代：宋

薛九三十侍中郎，蘭香花態生春堂。
龍盤王氣變秋霧，淮聲哭月浮秋霜。
宜城酒煙濕羈腹，與君强舞當時曲。
玉樹遺辭莫重聽，黄塵染鬢無前綠。
我聞襄陽白銅鞮，荒情古艷傳幽悲。
淒凉不抵亡國恨，塵中苦淚飛柔絲。
洛陽公子擎銀觴，跪奴和曲生輝光。
茂陵旅夢無春草，彤管含羞裁短章。
擬張籍上裴晉公
作者：錢易
朝代：宋

午橋莊上千竿竹，綠野堂中白日春。
富貴極來唯歎老，功名高後轉輕身。
嚴更未報皇城裏，勝賞時遊洛水濱。
昨日庭趨三節度，淮西曾是執戈人。
擬盧仝詩
作者：錢易
朝代：宋

門前飛楊花，屋後惡水鳴青蛙。
案上兩卷書，堯典與舜典，留與添丁作生涯。
溫泉詩
作者：錢易
朝代：宋

悲哉天寶時，帝耄政不修。
寵幸尊婦人，陰極陽已柔。
外戚盛本枝，櫛比封列侯。
丞相大將軍，備位甚悠悠。
天下安既久，積漸力不周。
車服金玉煥，黎庶饑寒愁。
驪山溫泉宮，晝幸與夜遊。
一遊百司備，萬費一日休。
雖能心自快，化作神稷憂。
國忠恣吞噬，林甫懷姦偷。
胡雛據太原，鐘鼓無計收。
黄塵滿長安，慘黷九廟羞。
唐天未使絕，返正知疾瘳。
自茲遊賞地，荆棘生荒秋。
舊物悉已廢，蜘蛛挂重樓。
覽者咸寒心，一過三迴頭。
因知帝王業，堅固宣鴻猷。
豈可信嗜欲，侮弄生瘡疣。
雕牆峻宇誡，簡牘況有由。
翻思黍離章，續之應可仇。
習家池大堤
作者：錢易
朝代：宋

清風習池上，落日峴山西。
使君來問俗，聽唱白銅鞮。
蘆花
作者：錢易
朝代：宋

深溪高岸罩秋烟，颯颯江風向暮天。
凝潔月華臨靜夜，一叢叢蓋釣魚船。
西遊曲
作者：錢易
朝代：宋

花銷秋老白日短，敗紅荒綠迷空館。
擬將清血灑昭陵，幽谷蛇啼半山晚。
十年辭家勤獻書，王孫不許延公車。
江頭祖廟祭無血，重門生草寒離離。
我有黄金三尺劍，姦骨無痕古波艷。
佩入函關無故人，玉握凋零七星暗。
覽越僧詩集有寄
作者：錢易
朝代：宋

莫學江淹擬惠休，碧雲才調已難酬。
懷君知有關山夢，開卷如逢水石秋。
不得歸來作都講，自慚名宦正悠悠。
詠華林書院
作者：錢易
朝代：宋

旌表華林盛，儒官寄翠微。
科名新伯仲，孝行舊光輝。
雲影陰書幌，松花濕道衣。
自慚方試吏，爭得去忘機。
送僧歸護國寺
作者：錢易
朝代：宋

拂衣台嶺舊林泉，命服蘭芽奪目鮮。
一念不居常在定，十分無悶盡安禪。
霜含庭栢依稀老，月到經窗暗澹圓。
蠛枕沈迷難話別，半橋衰柳鎖寒烟。
送張無夢歸天台
作者：錢易
朝代：宋

暫謁明光拂斗槎，杖蔾歸去赤城霞。
琳宮重啟仙人室，金闕新辭太帝家。
祇自運心奔白日，何須擲米作丹砂。
雲章賜重崆峒遠，還向懸岑鍊五芽。
句·其一
作者：錢昭度
朝代：宋

西南片月充腸冷，二八飛泉繞齒寒。
句·其一〇
作者：錢昭度
朝代：宋

風欲拋高雨壓沉，黄昏前後五更深。
句·其一一
作者：錢昭度
朝代：宋

閼氏纔聞易妾名，歸期長似俟河清。
句·其一三
作者：錢昭度
朝代：宋

長憶錢塘江上望，酒樓人散雨千絲。
句·其一二
作者：錢昭度
朝代：宋

荷揮萬朵玉如意，蟬弄一聲金錯刀。
句·其一五
作者：錢昭度
朝代：宋

南人如問雪，向道是楊花。
句·其一六
作者：錢昭度
朝代：宋

伯禹無端教鮮食，水中魚盡不知休。
句·其一四
作者：錢昭度
朝代：宋

蕎麥花殘小雪飛。
句·其七
作者：錢昭度
朝代：宋

西北高樓在，東南王氣銷。
句·其三
作者：錢昭度
朝代：宋

雨被北風吹作雪，水愁東海亦成冰。
句·其九
作者：錢昭度
朝代：宋

船中聞雁洞庭夜，床下有蛩長信秋。
句·其二
作者：錢昭度
朝代：宋

磻溪重得呂，維嶽再生申。
句·其五
作者：錢昭度
朝代：宋

三年別館風吹入，萬里長沙月照來。
句·其八
作者：錢昭度
朝代：宋

繡帔夢驚中酒處，朱門人語上朝時。
句·其六
作者：錢昭度
朝代：宋

人間路到三峰盡，天下秋隨一葉來。
句·其四
作者：錢昭度
朝代：宋

東北風吹大庚嶺，西南日映小寒天。
憶具區
作者：錢昭度
朝代：宋

平生愛具區，島嶼夾陂湖。
竹雨籠鸂鶒，花煙濕鷓鶘。
神仙疑有宅，魚鼇自爲都。
何事勞長想，機雲本是吳。
懷會稽
作者：錢昭度
朝代：宋

斗牛星外翻成夢，巢鳥枝南略寄身。
越國荷花八百里，別來誰是採蓮人。
春陰
作者：錢昭度
朝代：宋

語燕初飛隴麥青，春雲將雨滯行人。
雲間若有金烏賣，應被豪家占得春。
菊
作者：錢昭度
朝代：宋

曾見春花落萬紅，不然隨雨即隨風。
如何得到重陽日，浮在陶家酒盞中。
詠方池
作者：錢昭度
朝代：宋

東道主人心匠巧，鑿開方石貯漣漪。
夜深却被寒星映，恰似仙翁一局棋。
贈白校書
作者：錢昭度
朝代：宋

袖裏青鋒秋水寒，誰疑雙燕是金丸。
出門風雨如何去，空有霜髭在玉盤。
野墅夏晚
作者：錢昭度
朝代：宋

一抹生紅畫杏腮，半園沈綠鎖桐材。
黄蜂衙退海潮上，白蟻戰酣山雨來。
睡思幾家金带枕，酒香何處玉交杯。
太陽西落波東去，惆悵無人喚得歸。
野水
作者：錢昭度
朝代：宋

野水不如璧，澄心不覺勞。
與天無表裏，共月見分毫。
綠好磨長劍，清宜泛小舠。
淡交今已矣，惆悵越波濤。
昇山靈巖寺
作者：錢昱
朝代：宋

杉松滿寺廊，欄檻倚高岡。
郡郭曉雲漠，禪齋春草長。
澗青連竹色，山靜带茶香。
更有名僧在，茅庵住上方。
留題古松
作者：錢昱
朝代：宋

景致逼神仙，心幽道亦玄。
僧閒來出世，松老不知年。
放馬眠岩草，移盃酌澗泉。
浮名如脫得，終住此雲邊。
留題巾山明慶塔院
作者：錢昱
朝代：宋

數級崔嵬萬木中，最堪影勢似難同。
欄桿夜壓江心月，鈴鐸秋摇嶽頂風。
重疊畫簷遮世界，稀疏清磬徹虛空。
有時問著禪僧路，笑指丹霄去不窮。
一齋夜坐
作者：錢時
朝代：宋

儘覺山中日月長，何心更夢白雲鄉。
池塘夜滴梅花雨，默坐占城一瓣香。
三月五日復雨霰
作者：錢時
朝代：宋

三月二日霰且雷，明日漫天白皚皚。
陰雲聚散才信宿，冰珠更復漫天來。
我不憂千花萬花枝壓折，亦不憂千山萬山石凍裂。
麥如馬尾桑如錢，歲饑歲寒繄爾雪。
一冬望爾胡不然，此日何日能狂顛。
亟呼巽二掃落滕六魄，放出高高萬里東皇天。
上塚
作者：錢時
朝代：宋

春到人家齊上塚，紙錢蒿里白皚皚。
獺魚豺獸難磨滅，豈是師門學得來。
上清得酴醾用超然韵
作者：錢時
朝代：宋

林腰路轉忽欣然，玉佩垂蘿古殿邊。
客裏對花如舊友，夜深清坐玉壺天。
中秋約子溫兄子山弟小酌一展壽慶兩大字賦長句
作者：錢時
朝代：宋

前年齊山得壽字，體勢端方嵩嶽峙。
今年包帚書慶圖，更覺龍驤而虎踞。
今我幸爲堯舜民，賢者送似生精神。
壽匪自天實由我，慶果何物寧緣人。
西風縹緲中秋節，滿院巖花香正冽。
團圞兄弟小持觴，二字一展相娛悅。
安得突兀起高堂，名以壽慶當中央。
吾三人者和且康，年年此日岩花香。
乍晴前韵
作者：錢時
朝代：宋

翻手飛簾拗作晴，重重放出錦溪春。
東君於我故青眼，天地中間有此人。
九日融堂池上
作者：錢時
朝代：宋

巖花不趁中秋約，籬菊齊供九日看。
冉冉隔牆風不斷，夜深和月倚欄干。
九月一日睡起
作者：錢時
朝代：宋

帖帖冬窩眠正穩，剝地鐘聲忽敲醒。
起來空堂一事無，日弄波紋滿窗影。
九月朔示二小姪孫
作者：錢時
朝代：宋

有客踵我門，喜我得男孫。
得男人所喜，爲男豈不尊。
桑弧蓬矢射天地，墮地已作四方志。
世上紛紛空白頭，直須了却男兒事。
九月望徙坐冬窩·其一
作者：錢時
朝代：宋

黄花弄影日婆娑，一夜秋風百感多。
門外紅塵深幾許，老夫今日坐冬窩。
九月望徙坐冬窩·其二
作者：錢時
朝代：宋

滿窗融日育天和，箇裏還來着到麽。
多少世間閑落索，老夫情緒只冬窩。
二月望遊齊山呈倉使二首·其一
作者：錢時
朝代：宋

生平忠膽上摩天，兩鬢如絲山水緣。
欲向翠微窮望眼，淮山無數鎖春烟。
二月望遊齊山呈倉使二首·其二
作者：錢時
朝代：宋

春到花朝花未多，小梅纔作玉婆娑。
東君不是恩光薄，無柰霜欺雪壓何。
五日晨興說既濟彖殊愜因成古調
作者：錢時
朝代：宋

端平元年初復古，懽喜羣生脫危阻。
蠶香麥熟喧里閭，蒲糝艾花照樽俎。
我本宜俗俗不宜，未學癡兒□蠅虎。
朝來一撤既濟戶，此時欣然對端午。
余與呂守之買舟西歸林常甫吳清淑呂伯起出餞江樓古調以別
作者：錢時
朝代：宋

兩角勍觸蠻，八荒等兄弟。
人生天地間，貴在情義耳。
嘉禾二三友，一見傾底裏。
春風散天和，非彼亦非此。
清淑溫以直，常甫正而美。
東涉金沙雪，西挹錢塘水。
舟泛月雙湖，轡聯松九里。
冬春朔四換，追隨實終始。
宣橋歲云暮，乃復得伯起。
頎然出玉山，臭味林吳似。
修門亦旬月，朝夕相料理。
餞我江上樓，樓欄豁天宇。
海山渺無際，呼吸入窗几。
長鯨駭高浪，卷舒在吾趾。
風帆擘天出，揖別苦無語。
共挽春江濤，洒作蒼生雨。
倉臺準朝旨牒縣禮請講行荒政以疾弗果出
作者：錢時
朝代：宋

溪山閑袖經綸手，畎畝能忘康濟心。
霈澤自天難出位，空慚有問到雲林。
借亭觀魚
作者：錢時
朝代：宋

春日春風衣杲杲，海棠未老春正好。
與客行過借亭西，平沙步步生芳草。
空潭愛日透底明，遊鱼如散空中霙。
徘徊欲坐去未忍，却恨借亭猶假名。
有名無亭真是假，是假是真俱土苴。
去年今日蘇公堤，玉勒雕鞍相家馬。
借鄰家瑞香
作者：錢時
朝代：宋

光風霽月瑞香盤，歲歲元宵錦作團。
春到山家今幾許，不妨隣舍借花看。
假山
作者：錢時
朝代：宋

終日劖鎸弄假山，栽花種草儘班班。
從前多少真山水，可笑傍人只等閑。
偶成
作者：錢時
朝代：宋

醯雞甕藏眼，鼴鼠河滿腹。
啄木頭鏗敲，蝸牛角出縮。
君不見浩浩無邊春，出門面面皆交親。
未到地靈地，安知人傑人。
偶書
作者：錢時
朝代：宋

世上紛紛競奇巧，人人自巧不知寶。
此巧本不屬思爲，妙質融融復皜皜。
天地萬象羅其中，縱橫變化無時窮。
珠璧隠現光錯落，丹青組織花瓏葱。
有時六出不停翦，有時柔茵鋪地遍。
有時飛空調羽商，嘈雜間關聲百囀。
千態萬狀難形容，欲著一語迷西東。
宣尼但說不可見，後學强名造化工。
我欲從渠問誰造，不覺低頭發長笑。
且不可見那可言，春秋冬夏無非教。
光風霽月觀鸕鷀聚灘下搜獵慈慘已而坐歲寒見盆池中魚浮沉自得
作者：錢時
朝代：宋

出沒雲根上下浮，蘸蒲清溜十分幽。
前灘烏鬼能撩亂，爭似盤魚得自由。
六月六日姪孫輩同食大麥二首·其一
作者：錢時
朝代：宋

大麥新炊苜蓿盤，一壺春酒小團欒。
金丹九死生靈命，莫作尋常糲飯看。
六月六日姪孫輩同食大麥二首·其二
作者：錢時
朝代：宋

冬春餓骨委寒波，宿麥離離柰爾何。
此日一餐雖志喜，愧無膏澤汗顔多。
六月望
作者：錢時
朝代：宋

一窗虛白貯嬋娟，木葉無風自颯然。
誰道家山孤負月，從初看到十分圓。
冬窩夜語
作者：錢時
朝代：宋

幽人只合卧林邱，不覺心幽境更幽。
青汗有時昭帝則，黑甜餘暇伴賓游。
黄花粲粲冬窩夜，丹葉蕭蕭蜀阜秋。
會得箇中消息理，兩眉不著世間愁。
冬窩枕上
作者：錢時
朝代：宋

霜中老柏無時事，岩下孤雲自歲寒。
西院木魚東院鼓，冬窩客子正濃鼾。
冰壺二首·其一
作者：錢時
朝代：宋

一掃從前萬慮非，寒光冷照發幽微。
乾坤總在冰壺裏，不費壺公日暮歸。
冰壺二首·其二
作者：錢時
朝代：宋

說著冰壺事已非，此時消息我知微。
游雲斷處千山出，夕照明邊一鳥歸。
初聞杜鵑
作者：錢時
朝代：宋

庭前細雨濕莓苔，花鳥知時不待催。
茂院天葩開滿樹，一聲清曉杜鵑來。
別朱幾仲
作者：錢時
朝代：宋

古貌臞然一病翁，胸中戈甲氣如虹。
子房元凱能騎馬，破賊紅旗未足功。
別許正甫
作者：錢時
朝代：宋

昭如揭日莫生疑，萬變縱橫用者誰。
會得有言猶是病，向無言處更深思。
別諸親友二首·其一
作者：錢時
朝代：宋

良會難逢萬事非，彌旬繾綣思清微。
家山一夜梅花發，月霽風光夜欲歸。
別諸親友二首·其二
作者：錢時
朝代：宋

四十年間夢已非，論文談道意方微。
願言著眼羲皇上，南北東西莫浪歸。
十六渡
作者：錢時
朝代：宋

頗聞十六渡，客子良間關。
一雨落澗谷，湍氣怒潺潺。
我來屬秋晚，霜葉初斕斑。
窈窕行竹輿，鳴禽相與閑。
複嶺互交鎖，淺瀨隨回灣。
路斷一罅通，石磴危躋攀。
時見荷鋤者，行歌語蠻蠻。
採山有薇蕨，結廬有茅菅。
安知避世人，不曾巢其間。
何時一枝筇，溯流到黄山。
桃源事荒怪，誰謂非人寰。
千古吟
作者：錢時
朝代：宋

日杲杲兮風葉翩翩，饑我禾黍兮渴飲澗泉。
伏羲非畫孔非編，非有秘旨天外傳。
小黠大癡亦何苦，汗牛充棟終不補。
晴窗白髮一事無，獨抱遺經弔千古。
千頃廨院小憩老僧舊爇左臂幹緣寶叔塔一絕憫之
作者：錢時
朝代：宋

見說當年老比丘，茶毗一臂作重修。
山頭寶叔成新塔，泉下應貽父母憂。
南塘歸途
作者：錢時
朝代：宋

岩花消息晚來風，透出長林萬萬重。
一句好詩拈不出，乾坤都屬廣寒宮。
去年五月十八日歸自唐山感舊
作者：錢時
朝代：宋

新嶺歸來整一年，老夫心事只依然。
何曾礙却家常飯，國史宏綱手自編。
古楓
作者：錢時
朝代：宋

白雲巖下古株楓，洞洞從根透頂空。
認得自家真面目，逢春葉綠到秋紅。
合溪夜歸呈諸大夫
作者：錢時
朝代：宋

前日合溪能多詩，此日合溪何以爲。
是中真趣渠未知，無聲之詩詩更奇。
溪山淵淵魚自躍，溪樹陰陰禽自樂。
野航日暮載牛歸，隴麥已秋蠶上箔。
此時觴酒溪亭空，吾與魚鳥皆春風。
安得四海車書同，春風浩浩遊其中。
合溪座上
作者：錢時
朝代：宋

深碧沉沉冷欲秋，此時亭上飽追遊。
溪分溪合關何事，尚欠圜機訂九流。
同汪信道過南塘
作者：錢時
朝代：宋

平波漫漫拂垂楊，野草幽花滿路香。
杜宇初啼春未老，又扶山轎過南塘。
含暉晚眺
作者：錢時
朝代：宋

雨聲欲斷氣氤氳，小閣浮空自吐吞。
古木蒼烟何處寺，數聲青板報黄昏。
呂守之暮到三首·其一
作者：錢時
朝代：宋

春日歸舟五十詩，人間此樂儘無涯。
永平岸口匆匆別，又見西風上桂枝。
呂守之暮到三首·其三
作者：錢時
朝代：宋

此山風月久塵埃，拂拭重新桂却開。
正要好詩相料理，昏鴉忽報守之來。
呂守之暮到三首·其二
作者：錢時
朝代：宋

別來兩月客唐昌，多少春風入錦囊。
逗得到家無別事，工夫都上此山堂。
和答守之
作者：錢時
朝代：宋

除却周人孰與歸，紛紛裝點入時宜。
豳風七月今誰嗣，不補君王不是詩。
哭顧平甫前韵
作者：錢時
朝代：宋

郊原幾度踏春晴，此日空山草木春。
泪盡兩行悲不盡，眼前安得見斯人。
唐山赤縣距修門不二百里土風儉樸專務桑麻余甚樂之成二絕·其一
作者：錢時
朝代：宋

深深澗谷唐昌縣，莽莽桑麻古歙風。
但得長官能阜俗，不消此外別言功。
唐山赤縣距修門不二百里土風儉樸專務桑麻余甚樂之成二絕·其二
作者：錢時
朝代：宋

每到西湖輒黯然，山川草木亦雕鎸。
如何咫尺唐山地，混沌猶存一罅天。
喜見家山答守之二首·其一
作者：錢時
朝代：宋

風掃癡雲作嫩晴，展開花柳一隄春。
山山啼鳥如相識，飛向蓬窗認主人。
喜見家山答守之二首·其二
作者：錢時
朝代：宋

喜見家山喜見晴，乾坤都屬舞雩春。
家山自是山無數，認得春風定可人。
喜諸子所和詩盟歌俱有可采再用韵見意
作者：錢時
朝代：宋

蠻觸封疆日勍敵，金丹不療膏肓疾。
抖擻風埃發詩骨，參差頭角嶄然出。
老夫所志在大雅，諸子政須勤帝籍。
三歎變風我心惻，箾韶忍受淫哇屈。
豈不見渭川千畝拂雲長，前日手栽數寸碧。
苟得其養終巨世，勿玩流光生厭射。
世間淺者無遠識，如獸繫足鳥摧翼。
伯樂眼空冀北羣，湯鼎坐弔淮南蝨。
嘉興天慶觀梁朝檜
作者：錢時
朝代：宋

五季干戈滿地訌，山川草木亦酸風。
如何偃蹇梁朝檜，獨壽中吳雨露中。
垂虹
作者：錢時
朝代：宋

不到垂虹十四秋，聊傾巵酒酹沙鷗。
蹄涔一勺閒風月，老眼關河萬國愁。
夜半觀潮
作者：錢時
朝代：宋

月夜舟如天上坐，極目更無山一箇。
海神夜半忽出奇，雷鼓長驅雪山過。
夜坐一齋偶成
作者：錢時
朝代：宋

世態炎凉反覆易，交情貴賤死生殊。
雙眸炯炯碧天闊，霽月光風夜讀書。
夜索熟水甘甚
作者：錢時
朝代：宋

呼童夜半一盃湯，盎盎天和入肺腸。
咽正滑時即揮去，人間此意細思量。
夜觀汝溪二姪象棋四首·其一
作者：錢時
朝代：宋

對河車馬夜枰棋，活路經營儘入思。
慮患謀身每如許，不應容易落便宜。
夜觀汝溪二姪象棋四首·其三
作者：錢時
朝代：宋

伏險藏機深復深，旁觀袖手獨沉吟。
忍將局上閒棋子，礙却怡怡兄弟心。
夜觀汝溪二姪象棋四首·其二
作者：錢時
朝代：宋

覆雨翻雲着一爭，分明死地要求生。
如何自有轉身路，苦向人間險處行。
夜觀汝溪二姪象棋四首·其四
作者：錢時
朝代：宋

怡怡夜語自天和，棋罷令人感慨多。
同室不須分楚越，蕭牆何事動干戈。
子山弟因病有感喜成長句
作者：錢時
朝代：宋

本支兄弟十一人，眼前僅有六人存。
于中少者亦頭白，世事短長難具論。
老兄年來苦多疾，安樂窩中且將息。
肯復營營供物奴，頗聞吾弟今得力。
是身出沒如雲浮，彈指百年誰轉頭。
死生富貴自天命，本無一事吾何求。
我聞旡妄不須藥，君行有眚君應覺。
鴒原未用憂急難，且來伴我山中樂。
安素午睡
作者：錢時
朝代：宋

禾黍秋相近，溪山日自長。
午窗千嶂雨，幽夢一簾香。
宜樓晚望
作者：錢時
朝代：宋

宜樓望芝山，淺淺平林出。
芝山望宜樓，隠隠蒼龍脊。
樓中妙景山不知，山外有山樓不宜。
老眼西風沒疆界，一時傾入囊中詩。
宣城琴高之名甚著轉送四方甚珍品也比得之乃鄉間桐魚耳一笑而賦二首·其一
作者：錢時
朝代：宋

春網琴高長藋茅，宣城風物賸浮誇。
蜀溪歲歲桐魚上，堪恨無人喚藥查。
宣城琴高之名甚著轉送四方甚珍品也比得之乃鄉間桐魚耳一笑而賦二首·其二
作者：錢時
朝代：宋

大藥真成九竈火，小鮮何事一杯羹。
終然不免名爲累，歲歲琴高入鼎烹。
寄家書有懷歲寒五友二首·其一
作者：錢時
朝代：宋

坐擁雲根興未涯，江樓時復夢歸家。
庭前一點梅初破，近日新添幾箇花。
寄家書有懷歲寒五友二首·其二
作者：錢時
朝代：宋

想得瑞香花日多，水仙消息又如何。
籬邊尚有餘香不，蘭茁新芽長進麽。
對老輩語兒時事
作者：錢時
朝代：宋

回首春風逞少年，厭聞人說舊因緣。
而今恨不逢班輩，說著兒時在眼前。
小甆瓶
作者：錢時
朝代：宋

小甆瓶，形模端正玉色明。
烏聊山邊纔百文，見者嘆賞不容聲。
乃知物無賤與貴，要在制作何如耳。
輪囷如瓠不脫俗，雖玉萬鎰吾何取。
王正二日聞斯言，欣然爲賦甆瓶篇。
濁世憒憒隨風旋，跖不夷謀吁可憐。
百年氣節一朝捐，身落糞壤心窬穿。
豈不見齊田魯季勢薰天，萬世之下簞瓢賢。
熊也勉旃然不然。
山中吟三首·其一
作者：錢時
朝代：宋

百不如人此老身，老身何必要如人。
等閑花草隨宜種，多在山中住幾春。
山中吟三首·其三
作者：錢時
朝代：宋

說是說非無了時，到頭誰免墮危機。
滿林春鳥高低語，終日不聞人是非。
山中吟三首·其二
作者：錢時
朝代：宋

一毫頭許便爭衡，蠻觸尋兵决死生。
山隠等閑收至寶，却無人共老夫爭。
山翁亭
作者：錢時
朝代：宋

蜀阜山頭老鈍頑，白雲深處小凭欄。
頭頭總是儂家事，可笑遊人作景看。
山翁吟
作者：錢時
朝代：宋

歲云暮矣雪塞門，白髮山翁病且貧。
鶉衣百結皮凍裂，旦暮撥雪尋草根。
催租暴卒打門戶，妻子驚逃翁怖懼。
盡道長官如母慈，如何赤子投機虎。
山隠暮歸呈諸兄弟二首·其一
作者：錢時
朝代：宋

東風捲地起氛埃，山隠看花日幾回。
草草杯盤携社酒，今朝兄弟肯同來。
山隠暮歸呈諸兄弟二首·其二
作者：錢時
朝代：宋

羊腸世路儘聱牙，不礙庭前滿樹花。
回首野棠思鄂韡，未妨時一到山家。
山隠竣事海棠正花二首·其一
作者：錢時
朝代：宋

春風亭舘久生埃，不見花開知幾回。
日日登山君莫笑，山翁不爲海棠來。
山隠竣事海棠正花二首·其二
作者：錢時
朝代：宋

天機雲錦拂簷牙，多少工夫到此花。
恰莫匆匆等閑看，無邊春色是吾家。
山隠見梅
作者：錢時
朝代：宋

萬竹林端滿樹春，畧無一點世間塵。
年年相見年年好，轉覺梅花是故人。
巋然亭
作者：錢時
朝代：宋

西山紫翠入層霄，老木塵風萬竅號。
會得此時亭上意，巍然非下亦非高。
庚辰錄譬如結款他日打斷得了方成一段公案耳子居命時潤色此殆謙詞敬賡韵以謝
作者：錢時
朝代：宋

萬馬一隙爭匆匆，回頭祇是人心同。
百聖妙旨本無語，的的末在詩句工。
我生賸愧晚知學，可把蕪詞污新作。
玄冬深夜君試聽，萬竅號風皆木鐸。
張明發有問用前韵謝之
作者：錢時
朝代：宋

本自光明不費燈，箇中元不隔微塵。
如何曾點歸來後，千古無人解詠春。
徐簿餉烏飯八月八日
作者：錢時
朝代：宋

紅薑黑飯薦珍羞，愧爾瞿曇老比邱。
先聖兒孫今滿地，有人能記誕彌不。
得片石著歲寒欄干外二首·其一
作者：錢時
朝代：宋

梅竹交陰晚更奇，等閑片石亦相宜。
此時亭上瀟瀟雨，牆外行人却未知。
得片石著歲寒欄干外二首·其二
作者：錢時
朝代：宋

片石飛來入品題，曲欄池上爾偏宜。
老懷易得生歡喜，冷面相看又賦詩。
怪松
作者：錢時
朝代：宋

老木樛枝著地垂，交拏互攫掛虬螭。
何如頭角崢嶸起，直節凌霄愈更奇。
感蛙
作者：錢時
朝代：宋

翠蟾戛戛閙黄昏，反手爲妖覆手祥。
明月夜光遭按劍，可憐箕子學佯狂。
憫海棠
作者：錢時
朝代：宋

海棠前日滿枝紅，一夜飄飄卷地空。
多少榮華駒過隙，莫教容易負東風。
打灘
作者：錢時
朝代：宋

沙汀芳草幾陰晴，縴板橫拖百丈春。
不解扁舟泛滄海，長年只作打灘人。
拋灘前韵
作者：錢時
朝代：宋

舟著灘根半雨晴，何須爭浪苦爭春。
拋從漫處平平上，絕勝從前弄險人。
採芝歌
作者：錢時
朝代：宋

巖花開兮香滿堂，秋旻杲杲兮秋風長。
採芝一曲兮何荒唐，爲秦而遁兮出爲子房。
天下有道兮登姚皇，共鯀斥兮夔龍驤。
山中人兮樂時康，採芝採芝兮無褰我裳。
數日不登蜀阜梅盛開二首·其一
作者：錢時
朝代：宋

賸覺工夫通草聖，畧無閑暇問花神。
國香早是將春到，也趁梅花候主人。
數日不登蜀阜梅盛開二首·其二
作者：錢時
朝代：宋

一自梅邊惹著春，山川草木頓精神。
晚來風起香無際，認得香根有幾人。
文峰夜飲三首·其一
作者：錢時
朝代：宋

溪山回首昔人非，賸喜文峰擁翠微。
尊俎笑談春滿院，不辭和月夜深歸。
文峰夜飲三首·其三
作者：錢時
朝代：宋

可憐繩墨窘韓非，說着神仙到紫微。
辦得一雙無事眼，玉梅枝上看春歸。
文峰夜飲三首·其二
作者：錢時
朝代：宋

萬事浮雲過眼非，人間真樂儘稀微。
從今一笑春風裏，未用吹簫月下歸。
文峰講行昏禮和起潛韵
作者：錢時
朝代：宋

自是無人別是非，何曾此外更精微。
一門濟濟今成俗，政要回頭悟指歸。
新亭晚步
作者：錢時
朝代：宋

單衣輕箑晚徘徊，嫩綠深紅錦作堆。
楊柳溪頭風力軟，騰騰飛絮過牆來。
新亭落成
作者：錢時
朝代：宋

峭壁擎空不偶然，自從開闢我周旋。
放開西北三邊地，托起東南一片天。
得句謾酬康節韵，知音未斷伯牙絃。
太平風蕗真堪老，不屬枯禪不屬仙。
新亭薄暮
作者：錢時
朝代：宋

讀罷羲經笑倚空，蜀溪谿上蜀溪翁。
詩成斷雨流雲外，人在光風霽月中。
新亭觀菊二首·其一
作者：錢時
朝代：宋

碧天無際細浮香，淺白深黄未著霜。
莫恨花開秋向晚，晚秋方是好風光。
新亭觀菊二首·其二
作者：錢時
朝代：宋

日融香煖閙枝頭，遶砌回環看不休。
莫把此花容易看，東籬無菊不成秋。
新亭風玉與安素相應
作者：錢時
朝代：宋

的然同德定同聲，鼓瑟吹竽儘未平。
懸玉兩窗非有約，如何風動一齊鳴。
新晴
作者：錢時
朝代：宋

宿雲穿日薄，商略作新晴。
燕子先期社，海棠今日春。
溪山雙白鬢，天地一閑身。
無語東風裏，飛花亂撲人。
旅火
作者：錢時
朝代：宋

湖邊車馬日提壺，有眼何曾識野蔬。
肯爲饑羸忘肉味，孰云醫國世間無。
早步庭前
作者：錢時
朝代：宋

頃刻蘇枯不費工，老夫何苦卧龍公。
蕭蕭金鳳枝頭雨，一夜花開無數紅。
春晚緩步卧龍始盡見此山全體
作者：錢時
朝代：宋

老眼山林自是宜，卧龍春晚夕陽遲。
芒鞋竹杖經行遍，絕勝籃輿喝道時。
晚坐新亭對溪山有感二首·其一
作者：錢時
朝代：宋

莫道溪山閲世長，溪山今古幾興亡。
金丹大藥皆虛妄，別有長生不死方。
晚坐新亭對溪山有感二首·其二
作者：錢時
朝代：宋

莫道壺中日月長，壺中日月只尋常。
乾坤今古無窮妙，是我庭前一草芒。
晚步上清宮坐棲真者久之用合溪韵
作者：錢時
朝代：宋

壞砌頹簷竹數竿，一方深綠照人寒。
此時別有真消息，不用清流引激湍。
晚步即事
作者：錢時
朝代：宋

晚行叢竹下，群雀忽驚飛。
一笑爲回首，拈花上翠微。
晚步溪上暑氣亟回用端忞韵
作者：錢時
朝代：宋

晚行沙渚亟回頭，不比人間觸熱流。
靜聽雙蛙池上月，知心誰似海邊鷗。
晚泊白塔橋約幼望吉甫小酌前韵
作者：錢時
朝代：宋

風吹白浪十分晴，晚泊青溪二月春。
千里客心歸最急，可無杯酒喚同人。
晚霽
作者：錢時
朝代：宋

斑駁天穿漏，驚奔浪疊空。
山留宿雨碧，雲受夕陽紅。
蠶麥關時務，鶑花怯老翁。
乾坤方寸地，今古一絲風。
晨興池上觀梅
作者：錢時
朝代：宋

雙鵲查查曉戀枝，暗香風度曲欄池。
日來只了高齋去，滿樹花開總不知。
暮山
作者：錢時
朝代：宋

斷雨暫提蒼玉出，遊雲忽捲畫圖歸。
須臾變態無窮妙，更著雙雙白鷺飛。
曉雨
作者：錢時
朝代：宋

一路慳慳五日晴，曉來烟雨又籠春。
蓬窗只是添詩句，烟雨何曾惱得人。
曠軒
作者：錢時
朝代：宋

巨鼇飛出水精宮，蹙踏群山氣象雄。
更覺我來軒愈曠，乾坤舒卷一襟風。
書感
作者：錢時
朝代：宋

狥利者不可與謀義，怙私者不可與言公。
蠻觸勝負勍兩角，肝膽乃有楚越同。
陽清陰濁難同宮，弱水西流河漢東。
洪河砥柱霜中松，中道而立能者從。
凡百君子宜自愛，何苦下與瑣瑣爭雞蟲。
朝來滿室生秋風，庭樹兩葉三葉紅。
有送大本淵明菊者成長句
作者：錢時
朝代：宋

丹葉蕭蕭秋肅肅，有人來獻淵明菊。
淵明千古自高風，歲歲寒花照空谷。
金鈿圓簇玉葳蕤，怳然彭澤歸來時。
歸來可是知幾早，不肯爲米歸猶遲。
老夫家住深山裏，彭澤知它在何許。
本不曾出不須歸，冷面相看但歡喜。
况此妙絕難可名，不識何者爲淵明。
與客遶花行復坐，一聲幽鳥花前過。
杰姪所居之前舊無竹二月中忽出筀筍一根特立可愛爲賦長句
作者：錢時
朝代：宋

舊聞四月筀，不聞二月萌。
籜龍忽當門，頭角何崢嶸。
朅來此地荒穢耳，遠隔長林不相倚。
群穉猶埋糞壤中，挺然劍拔參天起。
人云瑞應非偶然，妙不可詰那可言。
孰前孰後孰爲瑞，孰識此根天地先。
祇今孤秀駭衆目，半脫錦綳聳新綠。
善守勿令風雨摧，他年滿地皆修竹。
杰姪有萬事分已定二詩信筆成和
作者：錢時
朝代：宋

萬事分已定，胡爲但戚戚。
不爲麟鳳爲虺蛇，不種芝蘭種荆棘。
芝蘭有餘香，麟鳳爲世祥。
荆棘動成礙，虺蛇終自傷。
東松庵觀岳武穆遺碑
作者：錢時
朝代：宋

虎視關河指日平，東松嶺路小提兵。
姦臣誤國英雄死，千古遺碑夕照明。
枕上二首·其一
作者：錢時
朝代：宋

勿言暗室暗沉沉，降陟無非上帝臨。
瞞得世間人不見，直須瞞得自家心。
枕上二首·其二
作者：錢時
朝代：宋

自心有過有誰知，看此初萌一念時。
一念不分真與妄，十分伶俐十分癡。
枯荷鶺鴒與趙昌瓜同歸於我舊猶識其名氏今忘之矣
作者：錢時
朝代：宋

紫菂擎秋翠葉乾，駢頭𧥄𧥄儘團欒。
急難原上高飛翼，獨把霜枝了歲寒。
桃村寄題三首·其一
作者：錢時
朝代：宋

春入桃村爛熳紅，紛紛來覓武陵蹤。
武陵不在千山外，只在先生一笑中。
桃村寄題三首·其三
作者：錢時
朝代：宋

處處桃花處處村，盎然天地一家春。
不須更踏桃村路，只要桃村見主人。
桃村寄題三首·其二
作者：錢時
朝代：宋

白雲深處錦成堆，遊子逢春定一來。
會得四時春不斷，桃村何日不花開。
樵姪誓酒一絕喜之
作者：錢時
朝代：宋

誓酒應須立志堅，波流逐逐豈其然。
一時感慨無難事，老叔今踰四十年。
機舂歌
作者：錢時
朝代：宋

機舂結草溪之唇，翳桑古柳聯清陰。
無人認得東流水，如此妙旨誰知音。
碧渠走峻琉璃滑，鳴瀑怒卷波瀾闊。
飛輪轉撥無已時，試問此機是誰發。
此機欲見妙無形，此機那復聲可聞。
自從清濁未高下，直至而今無暫停。
上有茅齋人靜止，日用變化心如水。
齋名果育定何如，爲言只此機舂是。
橫途歸路
作者：錢時
朝代：宋

山花榮，山禽鳴，綠楊碧澗聲泠泠。
此時山翁尋故人，笋輿伊軋兮度密穿青，且行且止兮草軟沙平。
溪雲山雨相送迎，衝口而出我詩成。
步月庭下·其一
作者：錢時
朝代：宋

秋花恰恰到秋中，透頂生香滿院風。
浪說霓裳天上曲，全家都在廣寒宮。
步月庭下·其二
作者：錢時
朝代：宋

幾年等得到花開，投老看花能幾回。
四樹婆娑庭下桂，月明深夜更徘徊。
武昌澄道寺前溪上觀魚
作者：錢時
朝代：宋

山溪清徹底，映日浮修鱗。
人間湯鼎烹，見此一掬春。
倚杖爲欣然，長淮浩無垠。
寄語溪上翁，可以觀吾仁。
歲二日吳說卿座中初見古梅一花
作者：錢時
朝代：宋

咫尺元宵賸放燈，翠紅多少九衢塵。
梅花不解新時樣，初破風前一點春。
歲寒口占
作者：錢時
朝代：宋

胸中元自有溪山，更著梅花竹石間。
拭目諸公扶帝極，幽人有分一生閑。
歲寒緩步
作者：錢時
朝代：宋

千葉梅花雪滿堤，都將春付海棠枝。
幽禽飛上欄干立，此意人間幾箇知。
歲寒落成
作者：錢時
朝代：宋

萬間金屋苦嫌少，六尺茅亭寬有餘。
意愜即爲真受用，世間榮謝不關渠。
歲寒雜咏·其一
作者：錢時
朝代：宋

一把寒茅四柱亭，客來只道省經營。
雖然受用無花巧，五十餘年造得成。
歲寒雜咏·其七
作者：錢時
朝代：宋

生疎只是自生疎，志若專時定不粗。
世事從來不兩大，莫教錯了用工夫。
歲寒雜咏·其三
作者：錢時
朝代：宋

無窗無戶四邊空，月透疎林水透風。
砌下嚘嚘鳴蟋蟀，細論心曲可山翁。
歲寒雜咏·其二
作者：錢時
朝代：宋

籜龍羅立已斑斑，亭鏁梅陰翠屋間。
王母飛輕頻拂水，黄公聲遠暮還山。
歲寒雜咏·其五
作者：錢時
朝代：宋

彎弓稍稍舒雙肘，圓竹頻頻運兩骭。
覓得養生書一卷，只留梁上不曾看。
歲寒雜咏·其六
作者：錢時
朝代：宋

笋入欄干曲透茅，青琅玕脫紫文苞。
晚來拆草驗生意，一夜能添二尺高。
歲寒雜咏·其四
作者：錢時
朝代：宋

森森多願長琅玕，相伴山翁老歲寒。
雨後籜龍添幾許，兒童歡喜報來看。
歲除自語二首·其一
作者：錢時
朝代：宋

盡道今年歲運惡，誰知歲運不關渠。
一齋深處深深坐，老眼如燈照古書。
歲除自語二首·其二
作者：錢時
朝代：宋

盡道今年歲運惡，誰知最好是今年。
夜光明月反散落，遺稿一朝成巨編。
歸來有懷諸親友
作者：錢時
朝代：宋

不著人間一點非，言言講切到深微。
江頭送別元無別，自是令人不忍歸。
比同諸友聯轡湖邊終日不能一詩戲用前韵·其一
作者：錢時
朝代：宋

曉出錢塘趁好晴，五花雲散馬蹄春。
湖邊此日詩無數，不屬推敲覓句人。
比同諸友聯轡湖邊終日不能一詩戲用前韵·其二
作者：錢時
朝代：宋

少日詩如雨不晴，恨無題目可酬春。
今朝到却西湖上，無奈詩何儘讓人。
比得牡丹謂常品耳開花乃醉西施甚奇
作者：錢時
朝代：宋

姑射山人玉雪肌，是誰污作醉西施。
草間天艷無人識，不到花開總不知。
江岸羣牛用前韵
作者：錢時
朝代：宋

江邊犢子喜新晴，草軟沙平滿意春。
自食自眠渠自樂，不消多費牧牛人。
江東報英烈擬封二字侯喜成三絕·其一
作者：錢時
朝代：宋

煥章飛報下徽州，英烈將褒二字侯。
千古沉沉黄壤骨，一朝提上碧雲頭。
江東報英烈擬封二字侯喜成三絕·其三
作者：錢時
朝代：宋

長驅席捲躡遐蹤，驀地桐江一掃空。
北走天驕吾事了，歸來袖手敢言功。
江東報英烈擬封二字侯喜成三絕·其二
作者：錢時
朝代：宋

胡塵明越連焦土，海道溫台暫翠華。
西遡濤江渠叵測，不知豪傑起山家。
池上感梅
作者：錢時
朝代：宋

青梅如豆葉如錢，尚有餘花一顆圓。
應笑東君大時樣，冰霜冷眼看春妍。
池上梅復開一花今數日矣始成絕句
作者：錢時
朝代：宋

一花消息小春前，冷眼相看似故年。
但覺老懷詩漸懶，畧無行遣到花邊。
池上梅爛開一枝橫竹間方蕊
作者：錢時
朝代：宋

臨池滿樹玉離披，縱有餘香已不奇。
蹈雪過來亭上坐，竹閒疎蕊忽橫枝。
池上梅開一花
作者：錢時
朝代：宋

蜀阜溪山堪老眼，歲寒風月儘閑身。
凭欄政爾吟無句，忽報梅梢一點春。
治徑
作者：錢時
朝代：宋

草迷三徑綠芊芊，可是山翁懶得便。
直自酴醾花去後，不曾行到大門前。
泊嘉禾
作者：錢時
朝代：宋

山翁儘慣卧山雲，夜漏無聲夢境平。
舟近譙樓眠不穩，却嫌更點太分明。
泊四板橋沙外觀月
作者：錢時
朝代：宋

江海無波渺吳越，遠山數點低如抹。
長空浸碧秋沉沉，端正江心一輪月。
泊桐步
作者：錢時
朝代：宋

一枕寒江浪拍天，更添急霰打船舷。
人間有底風波惡，不廢山翁夜熟眠。
泊無礙定庵二首·其一
作者：錢時
朝代：宋

定庵回首幾春風，壞砌頹簷咽暮鐘。
惟有窗間雙月桂，花開還似舊時紅。
泊無礙定庵二首·其二
作者：錢時
朝代：宋

十七年前到定庵，老僧朝暮拜瞿曇。
如今誰是香花主，老木號風暮正酣。
洗竹
作者：錢時
朝代：宋

滿地槐花有底忙，我無題目可商量。
呼童遍洗庭前竹，冷眼相看到雪霜。
淵明菊盛開看之不厭
作者：錢時
朝代：宋

金粟蟠心玉作團，淵明千古寄高寒。
苦無嘉客同清賞，終日憑欄儘自看。
清快吟
作者：錢時
朝代：宋

清似秋岩琴上月，快如春峽棹前波。
三間茅屋埋頭坐，一榻薰風信口歌。
溪南遇雨
作者：錢時
朝代：宋

溪風颯颯雨霏霏，秋滿蘋汀獨步歸。
丹噀園林棠葉老，錦纏籬落豆花肥。
眼前風景依然在，箇裏光陰得者稀。
憶著歲寒雲壑上，山禽對雨傍人飛。
滄浪亭有感二首·其一
作者：錢時
朝代：宋

歸老園林事已休，無端淮水作鴻溝。
堂堂百戰平戎手，肯向滄浪把釣鈎。
滄浪亭有感二首·其二
作者：錢時
朝代：宋

莫倚危欄學凍吟，英雄到此淚沾襟。
紛紛只解毛錐子，畢竟何人辦赤心。
漁浦夜雪懷季敭
作者：錢時
朝代：宋

季敭欲我來山陰，季思欲我歸嚴陵。
嚴陵山陰兩無住，來去於我如浮雲。
飛雪漫漫浙江暮，朔風吹船漁浦渡。
咫尺不到興有餘，底須夜出山陰路。
東華塵土緇人衣，顧瞻禹穴何巍巍。
克艱一言萬世師，季敭季敭何時歸。
漢宮春似月桂而麗感興成詩
作者：錢時
朝代：宋

名花千古不成塵，不比昭陽絕代人。
回首兩都今一夢，是誰污作漢宮春。
澄光兩桂頗困藤蔓爲一痛掃遂復洒然
作者：錢時
朝代：宋

兩桂扶疏岸碧塘，半年不到便荒凉。
秋風一掃閒纏繞，放出金花自在香。
無題
作者：錢時
朝代：宋

臨池綠樹陰陰合，入竹黄花顆顆新。
世外別無安樂國，寰中真有太平人。
無題二首·其一
作者：錢時
朝代：宋

蝸角封疆幾廢興，壺中日月儘分明。
世間多少不平事，只有心平處處平。
無題二首·其二
作者：錢時
朝代：宋

一分事實一分人，痛惜無人認得真。
終日呶呶饒吻燥，不曾回首自家身。
燈夕有感二首·其一
作者：錢時
朝代：宋

簫鼓分明攪夜闌，山翁和月倚欄干。
兒童爭噪梅花燭，不解將花仔細看。
燈夕有感二首·其二
作者：錢時
朝代：宋

憶得兒時三五夜，人間此樂有涯哉。
不知節物將春去，只道春隨節物來。
燒香客
作者：錢時
朝代：宋

滿路敲金插綵旗，此時心事即良知。
回頭肯向慈庭用，念念吾親定不欺。
牡丹開已數日方盛麗未艾也成二絕·其一
作者：錢時
朝代：宋

晚春庭院牡丹香，誰道花開恨不長。
寒食到今幾十日，依然夭艷壓羣芳。
牡丹開已數日方盛麗未艾也成二絕·其二
作者：錢時
朝代：宋

未到牡丹春未好，花開恰莫怨春遲。
金沙玉板相扶擁，正是東君極盛時。
瓶插月桂衮繡毬甚麗
作者：錢時
朝代：宋

月桂閙裝紅欲滴，繡毬圓簇白如霜。
我無艷眼相酬答，付與庭花自在黄。
用前韵答起淵
作者：錢時
朝代：宋

一念能回百念非，直須端的道心微。
暮春曾點緣何事，千古寥寥獨詠歸。
用守之盟七友歌韵示諸子
作者：錢時
朝代：宋

學兵須學兵無敵，學醫須學醫無疾。
學詩須學詩無邪，絕義世間非浪出。
長虹貫日天與力，枯腸正好耕六籍。
舞雩千載詠而歸，小技文章那可屈。
蜀阜家風日日奇，萬竹深園暮天碧。
朱絲好鳥共幽哢，迭奏黄鐘與無射。
兒曹作計終自愛，莫把榆枋礙雲翼。
康節有言良足珍，衣到弊時多蟣蝨。
用樵姪漁舟韵
作者：錢時
朝代：宋

樂天知命吾何求，粗繒大布心休休。
小山松桂歲寒友，一日不見如三秋。
白雲岩上飛相逐，白雲巖前一窗足。
秋花未落春花開，辦得工夫驚寵辱。
長安貴人爭輕肥，高桅大柁去復來。
豈不見漁子好生涯，受用不盡一瓜皮，炙手可熱渠得知。
留仲謙
作者：錢時
朝代：宋

二十年前舊詩友，子居仲謙真耐久。
少時懷抱易過逢，老去雲林難聚首。
去年廣塾得子居，論心豈但相煦濡。
咫尺仲謙招不得，有園日涉將毋娛。
風吹原頭動春色，招携肯爲山翁出。
恰恰子居來日來，巋然暮展遥天碧。
留青陽遊九華寄袁倉使
作者：錢時
朝代：宋

元自與山無半面，昔人詩裏舊相知。
西風吹上千巖頂，竹杖芒鞋住幾時。
當食自喜二首·其一
作者：錢時
朝代：宋

飲食無他止養身，人間多少不惺惺。
朝晡細嚼家常飯，一卷神農本草經。
當食自喜二首·其二
作者：錢時
朝代：宋

旋摘園蔬隨意好，軟炊土米遶牙香。
人言少喫多滋味，此是尊生第一方。
病起掇黄花數本焚香清坐二首·其一
作者：錢時
朝代：宋

秋風鵰鶚刷天涯，有底男兒只戀家。
病後暫收文字眼，焚香清坐看黄花。
病起掇黄花數本焚香清坐二首·其二
作者：錢時
朝代：宋

碧玉枝頭玉露漙，風霜晚節要人看。
生香正色慇懃意，肯入冬窩共歲寒。
登蜀阜
作者：錢時
朝代：宋

滿林春鳥語高低，新綠陰陰分外宜。
山隠此時無一事，諸兒齊誦老夫詩。
登蜀阜·其一
作者：錢時
朝代：宋

丹桂孤芳衆木間，枯枝蠹葉苦間關。
古來羣枉難爲並，培植靈根得等閑。
登蜀阜·其二
作者：錢時
朝代：宋

竹逕陰陰曲透牆，巖花相倚弄秋光。
頹簷壞砌無人到，不廢西風滿院香。
登蜀阜二首·其一
作者：錢時
朝代：宋

秋暮如京歲暮還，春來更墮藥瓢間。
眼前有底閑風月，忍得經年不上山。
登蜀阜二首·其一
作者：錢時
朝代：宋

西風吹步上雲衢，萬竹深圍一草廬。
分付兒童勿輕剪，蜀溪風月正關渠。
登蜀阜二首·其二
作者：錢時
朝代：宋

寶貨秋毫歸潤屋，錐刀左計屬癡兒。
獨餘風月無人管，合著山亭頓放伊。
登蜀阜二首·其二
作者：錢時
朝代：宋

彈指經年別彼阿，庭前庭後綠婆娑。
雖然隕籜無人掃，老木修篁古意多。
百丈寺竹所
作者：錢時
朝代：宋

向來百丈有清規，此日山中肯者誰。
簷外蕭蕭羣玉立，不由客子不題詩。
百丈有感
作者：錢時
朝代：宋

不染東華一點塵，桑麻滿眼土風淳。
如何林下無嘉客，却有西湖浩蕩春。
盆梅倒植刳朽根作古怪僧復接杏花其上小詩吊之
作者：錢時
朝代：宋

倒植盤梅已反常，無端更接杏花芳。
東君可是能時樣，姑射山人也艷粧。
盧灘雜興五首·其一
作者：錢時
朝代：宋

蛙聲兩岸夾溪流，漫漫澄潭夜進舟。
火照寒沙翻作白，直疑浮雪滿汀洲。
盧灘雜興五首·其三
作者：錢時
朝代：宋

道眼昭昭洞九流，此心天地一虛舟。
浮雲得失關何事，要識梅亭對柳洲。
盧灘雜興五首·其二
作者：錢時
朝代：宋

火照寒沙雪欲流，恍疑身在剡溪舟。
蚩蚩橫目無真色，剛道神仙在十洲。
盧灘雜興五首·其五
作者：錢時
朝代：宋

生身不作第三流，肯作坳堂一芥舟。
時止時行皆正位，孰云吾道付滄洲。
盧灘雜興五首·其四
作者：錢時
朝代：宋

莫問清流與濁流，向求胡越有同舟。
光風霽月無人識，掉臂行歌宿莽洲。
看花
作者：錢時
朝代：宋

蘭畹梅林事未闌，瑞香那復夜團團。
東君動是經年別，每到花開仔細看。
真應廟
作者：錢時
朝代：宋

浪誇騎鶴上清都，滴露研硃自壯圖。
海內不蒙君子澤，獨遺石碣溉丹湖。
睡起
作者：錢時
朝代：宋

雨浥蒲風晚更凉，數花薝蔔凈生香。
高眠深穩清無夢，儘覺人間白晝長。
睡起即事
作者：錢時
朝代：宋

夢破幽窗午漏長，歲寒心事只尋常。
一聲谷鳥穿林出，數點梅花滿院香。
石山素不駐足偶一徘徊心甚樂之他日結茅名曰借亭未知主人然乎否也成二絕·其一
作者：錢時
朝代：宋

上臨絕壁下深灣，合著危亭阿堵間。
咫尺吾廬不相識，人間何處有溪山。
石山素不駐足偶一徘徊心甚樂之他日結茅名曰借亭未知主人然乎否也成二絕·其二
作者：錢時
朝代：宋

老天於我儘無窮，到處溪山盡借儂。
他日結茅臨水上，主人應不吝山翁。
示槱
作者：錢時
朝代：宋

詩成正自不因題，看取風人發興時。
語到口頭無可奈，未須搜攪苦吟詩。
示槱默·其一
作者：錢時
朝代：宋

男兒頭上三尺紗，不比脚纏三尺帛。
桑弧蓬矢射天地，墮地已展青雲翮。
四海九州多勝流，不出戶庭空白頭。
有識難與俗同調，非才何必緣遠遊。
豈不見赤驥摇足日千里，何煩揮策苦鞭摇。
目前㹠犬奚爾爲，逐逐一飽糠籺肥。
示槱默·其二
作者：錢時
朝代：宋

飛蛾戀逐眼前光，身殞膏火空茫茫。
蛆蠅變化出復沒，生死不離污穢場。
求之有道得有命，可把枯榮亂邪正。
進德修業當及時，去去光陰難語進。
汝爲君子無靦顔，啜菽飲水盡親歡。
不然正使位一品，九地含羞吾得瞑。
示賀客二首·其一
作者：錢時
朝代：宋

得便宜是落便宜，幾萬人中有箇知。
此日冬窩無事客，埋頭更學十分癡。
示賀客二首·其二
作者：錢時
朝代：宋

白玉壺中春淡淡，小梅枝上日暉暉。
何心更問世榮辱，有口不言人是非。
穉女談命有感
作者：錢時
朝代：宋

韓將軍出金鎗班，調官挈家來西山。
嗟哉厲鬼不汝貸，一妻二女何間關。
失身醉仙漫餬口，不知命落醉仙手。
嬌少年才十二三，敲金便着紅塵走。
憶昔干戈多亂離，草間公卿兒女啼。
但願吾皇有道守四夷，未消瑣瑣且爲將軍悲。
窯烟
作者：錢時
朝代：宋

癡子紛紛隨物轉，真能轉物萬中無。
寒烟一陣江村曉，誰識人間造化爐。
立冬前一日霜對菊有感
作者：錢時
朝代：宋

昨夜清霜冷絮裯，紛紛紅葉滿階頭。
園林盡掃西風去，惟有黄花不負秋。
端忞疲於哺蠶老婦憫而餉之余作古調以贊之
作者：錢時
朝代：宋

族孫買葉中山歸，惻然聞之矜爾疲。
長腰豚蹄亟送似，未暇問到而蠶饑。
此時此念難藏假，廐焚退朝遑恤馬。
馬非不愛愛我人，用違其才終土苴。
試問母今蠶幾筐，間關未必能補瘡。
我亦有蠶非條桑，他日天機雲錦裳。
竹所睡起偶成書呈謝守之
作者：錢時
朝代：宋

萬竹中通兩牖虛，紅塵炎暑不關渠。
幽人日用底難辦，一榻午風清有餘。
竹所見梅
作者：錢時
朝代：宋

歲華冉冉走塵沙，望着家山便仙家。
竹所夜深風戛玉，道人消坐共梅花。
笑指軒
作者：錢時
朝代：宋

笑指巖前石怪奇，幾人來此認桃溪。
回頭便是桃谿路，莫向兒曹指處迷。
答何尉二首·其一
作者：錢時
朝代：宋

明時麟鳳在郊邱，南北東西取次遊。
詩向足山樓上出，無詩千萬莫登樓。
答何尉二首·其二
作者：錢時
朝代：宋

已分吾生老一邱，足山聊復伴英遊。
中藏武庫無人議，不但雲間百尺樓。
答振父
作者：錢時
朝代：宋

老生便作老生涯，不羨漫花頃刻花。
身在山林心在國，太平風露是吾家。
答洪文父問仁二首·其一
作者：錢時
朝代：宋

千差萬別總成非，誰解回光到隠微。
大路迢迢平似砥，欲歸誰不遣君歸。
答洪文父問仁二首·其二
作者：錢時
朝代：宋

自心自過自知非，痛剗根芽事眇微。
箇裏工夫真切己，百年覊旅一朝歸。
管湖馬上
作者：錢時
朝代：宋

去年跨馬西湖曲，畫船歌管聲相逐。
諸友聯轡俱絕俗，敲鐙微吟山水綠。
今年跨馬管家湖，山花欲動山禽呼。
安得諸友復聯轡，如許野趣蘇堤無。
野趣野翁心自可，未必行人總宜我。
爾不宜我柰爾何，春風滿袖誰當歌。
築歲寒亭
作者：錢時
朝代：宋

曲徑方池竹幾竿，誅茅臠石要誰看。
王侯第宅連雲起，無此閑亭號歲寒。
篙師歎
作者：錢時
朝代：宋

山鄉山多田種稀，年豐健婦猶啼饑。
今年禾黍秋旱死，不有下澗民枯魚。
頗聞水鄉諸郡熟，一飽可令餘郡足。
江船下米無頭由，商人嗷嗷坐窮蹙。
長年抱膝指屢彈，時節自好官司難。
古來鄰國忍爲壑，何乃境內成觸蠻。
我聞斯言真的當，無人爲徹九天上。
禁江徒爾厄吾民，海舶有時關節放。
精廬枕上
作者：錢時
朝代：宋

山隠夜來山月好，幽香滿地開花草。
竹梢墮露鳴屋瓴，谷鳥一聲報清曉。
義貓行
作者：錢時
朝代：宋

我家老狸奴，健捕無其比。
去年能養兒，二男而一女。
種草不碌碌，趫捷俱可喜。
策勳到鄰家，高卧不憂鼠。
今年女子七，母復誕三子。
三子乳有餘，七子不易耳。
頗似相軫念，抱弄時相乳。
依依同氣恩，髣髴見情理。
一日忽銜子，來同七子處。
薰然如一家，雜乳無彼己。
天地即我心，萬物非異體。
一日脫邊幅，此外無別旨。
嗟彼胡不仁，形骸分爾汝。
同類日相傷，呀然矜爪觜。
探巢攫胎卵，吞噬不知止。
但見己子肥，遑恤他子死。
貓也本虎屬，能爲義士舉。
作詩傳世間，一獸有如此。